Dahabshiil oo Bilawday inay Shaqeeyaan ilaa Xilliyo Dambe oo Habbeenkii ah | RBC Radio\tHome\nSunday, August 26th, 2012 at 02:25 am\t/ 6 Comments Tuesday, August 14th, 2012 at 07:22 am Dahabshiil oo Bilawday inay Shaqeeyaan ilaa Xilliyo Dambe oo Habbeenkii ah\nHargeysa(RBC):- Xawaaladaha Shirkadda Dahabshiil Group ee magaalooyinka iyo degmooyinka gobollada Somaliland, ayaa lagu kordhiyey waqti dheeraad ah oo ay shaqeeyaan xilliyada habeenkii, kadib markii kor-u-kac badani ku yimi tirada macaamiisha shirkadda oo buux-dhaafiyey xarumaha kala duwan u diyaar-garawga Ciidul fidriga awgeed oo guud ahaan si weyn suuqyada dalka looga dareemayo.\nGuud ahaanba xafiisyada Xawaaladaha Shirkadda Dahabshiil ku leedahay magaalooyinka waaweyn iyo degmooyinka kala duwan ee gobollada Somaliland, ayaa bilaabay tobankii dambe ee bishan barakaysan ee Ramadaan inay habeen iyo maalinba shaqeeyaan, iyadoo dadweynuhuna safaf ugu jiraan qaadashada iyo dhigashada lacagaha, gaar ahaan qaadashada lacagaha waqtiga Ciidda awgeed dadka eheladooda qurbuhu u soo diraan iyo kuwa lacagtu ugu kaydsan tahay shirkadda. Waxaanna qaybaha bulshadu si farxad leh u soo dhaweeyeen waqtiga habeenkii ee ay shirkaddu ku soo kordhisay shaqadeeda oo hadda ka hor maalintii oo keliya ku ekeyd.\nHaddaba, warbixin xiiso badan oo Cabdifataax Ismaaciil Mursal oo ah weriye ka dirsan Raxanreeb.com (RBC) ka diyaariyey shaqada xawaaladaha shirkadda iyo diyaar-garowga munaasibadda Ciidul Fidriga ee suuqyada Hargeysa, waxay u dhignayd sidan;\n“Waxa ii suuragashay inaan xalay booqdo goobo ka mid ah suuqyada ganacsiga ee magaalada Hargeysa iyo Xarunta dhexe ee Xawaaladaha Dahabshiil ee Gargaar, taasoo waqtigaas oo ku beegnayd ilaa 9:00 habeenimo dadweynuhu safaf ugu jireen adeegyada ay bixiso ee lacagaha sida qaadashada, dhigashada iyo sarrifkaba, isla markaana masuuliyiinta iyo hawl-wadeennada shirkadda Dahabshiil ay ku guda-jireen hawlaha shaqo iyo kormeeridda sida shaqada habeenkii ee shirkaddu kordhisay u socoto.\nMaamule ku-xigeenka gobolka Maroodi-jeex ee Xawaaladaha Dahabshiil Xirsi Barre oo ka mid ahaa masuuliyiinta aan xalay kulmay xarunta Xawaaladda Dahabshiil ee Gargaar, ayaa iiga warramay warramay sababta xilliga habeenkii ay shaqada ugu kordhisay shirkaddu iyo waxyaabaha sannadkan ku soo kordhay dhinaca macaamiisha.\n“Haddii aannu nahay laamaha Hargeysa ee Shirkadda Dahabshiil waxaannu ugu talogalnay macaamiishayada sharafta leh ee gobolka Maroodi-jeex inaannu u shaqayno sidii caadadu ahaan jirtay maalmaha u dambeeya bisha barakaysan ee Ramadaan, annaga oo uga jeedna inaannu sii laban-laabno habsami u socodka hawlahayaga shaqo ee aannu macaamiishayada u hayno, iyaga oo dadku ay maalmihii ugu dambeeyey bisha barakaysan ay ku jiraan, diyaar-garawga ciidul-fidriga awgeed-na dadka xaqal-ciid fara badan loo soo dirayo. Markaa, annaga oo taa ka duulayo ayaannu go’aansannay inaannu laban laabno shaqadii aannu macaamiishayada u haynay,” ayuu yidi Xirsi Barre.\nWaxa kale oo Xirsi Barre sheegay in guud ahaan laamaha shirkadda ee gobolka Hargeysa shaqaynayaan, waxaannu yidhi, “Waruntan oo keliyana maaha ee xafiisyada gobolka Maroodi-jeex oo dhan baa shaqaynaya, ilaa soddon laamood baa shaqaynaya, sida laamaha magaalada Hargeysa oo dhan, Allay-baday, magaalada Balli-gubadle ee gobolka Hawd, Sallaxlay, Dacar-budhuq, Hara-sheekh iyo guud ahaanba gobolka, annaga oo heegan ugu jirna inaannu raalligelinno macaamiishayada oo dhan. Ilaahay mahaddii marba marka ka dambaysa shirkaddu kor bay u sii socotaa, shaqadeeda iyo macaamiisheeduna way sii badanayaan, sannadkan korodh aad u badan oo ka duwan sidii sannadkii hore ayaa jira, xafiisyo badan oo cusub baanu ka furnay Hargeysa iyo magaalooyinka kaleba.”\nMaareeye ku-xigeenka oo aan weydiiyey waqtiga ay habeenkii rawaxaan ama shaqadoodu ku ektahay, waxa uu ku jawaabay; “Shaqadii aannu macaamiisha u qabanaynay way saddex jibaarantay baan odhan karaa, waanad arkaysaa inay dadweynuhu safaf ugu jiraan qaadashada lacagta, markaa iyada oo taa la daboolayo ayaanu waqtigan kordhinnay. Shaqadayada habeenkii waqti cayiman malaha ee waxay ku xidhan tahay macaamiisha, inta qof macmiil ah oo lacag loo soo diray safka taagan yahayna waannu shaqaynaynaa haddii waagu nooga beryeyo.”\nSidoo kale, Maareeye-ku-xigeenka guud ee Shirkadda Dahabshiil Cabdi Faarax Axmed oo isna aan kula kulmay xarunta Gargaar waqti uu ku jiray kormeer shaqo, ayaan weydiiyey waxa sannadkan soo kordhay ee iyadoo toban casho ka hadhsan yihiin Ciidda ay shaqada habeenkii u bilaabeen, halkii sannadihii hore shaqada la kordhin jiray dhawrka maalmood ee u dambeeya bisha Ramadaan, waxaanu ku jawaabay, “Anigu waxaan halkan caawa oo ay saacaddu tahay abbaaro sagaalkii habeennimo u joogaa kormeer Laanta Xawaaladda Dahabshiil ee Gargaar, waxaan kormeerayey habsami u socodka shaqada, waayo waxa jira Lacag fara badan oo lagu soo xaraynayo xafiisyada Dahabshiil iyo Lacago badan oo dadku la baxayaan. Waxa kale oo aan keenay laantan niman gaadh ah oo aannu ku xoojinayno inay ilaalinaya dadku marka ay lacagta qaataan maaddaama oo ay xilli habeen ah tahay si aan loo waxyeellaynin.”\n“Markaa waxa aad u badan macaamiishii oo badatay, lacag badan oo la soo diray oo dadku qaadanayaan iyo lacag badan oo la soo xaraynayo, taas ayaana sababtay inaannu halkii sannaddadii hore aannu habeenkii ku kordhin jirnay shaqada 25-ka Ramadaan, aannu sannadkan ka dhigno 20-ka Ramadaan. Hargeysa ama gobolka Maroodi-jeex oo keliya shaqadan habeenkii laguma kordhin ee guud ahaanba Xafiisyada iyo xarumaha Shirkadda Dahabshiil ee gobollada Somaliland oo dhan baa shaqaynaya, si macaamiisha loogu fududeeyo adeegga ay Dahabshiil u hayso, markaa xataa Jimcayaasha waa la shaqaynayaa illaa Ciidda,” ayuu yidhi Cabdi Faarax Axmed.\nGeesta kale, qaar ka tirsan dadweynaha xilligaa lacagta ka qaadanayey Xawaaladda Gargaar ee Shirkadda Dahabshiil, ayaan wax ka weydiiyey sida ay u arkaan in wakhtiga habeenkii Shirkaddu u bilawday inay dadku lacagtooda qaadan karaan ama dhigan karaan, “Magacaygu waa Maxamed Xuseen Xasan, xilligan habeenkii ee ay shaqada ku kordhiyeen aad iyo aad baan ugu faraxsanahay, waxaanan runtii u arkaa mid bulshada faa’iido u leh, maadaama oo lagu jiro maalmihii u dambeeyey bisha Ramadaan oo ay dadku habeenkii wax iibsadaan.”\nOday Cabdi Xuseen (Cabdi-Gool) oo isna ka mid ahaa dadka aan la kulmay ayaa adeegga shirkaddu u samaysay ku macneeyey, “Inaad xilli habeen ah aad lacagtaada qaadan karto oo aad la lugayn karto waxay ku tusaysaa amniga Somaliland ka jira, iminka gaadhigaygu wuxu ii jiraa in ka badan laba boqol tallaabo aniga oo lacagta sita ayaan soconayaa. Adeeggan Dahabshiil-na aad buu u wanaagsan yahay runtii, waana Baanka keliya ee aynu leenahay oo xataa gudihiisu Baan rasmi ah ayuu u eegyahay, aad baanan ugu ammaanayaa dedaalka iyo daacadnimada Dahabshiil muujiyeen.”\n“Tallaabadan Dahabshiil sameeyey ee xilliga habeenkii aad iyo aad bay u fiican tahay, waayo waqtigii aan iminka lacagtan qaadan lahaa way ka soo hormariyeen oo berri baan qaadan lahaa, laakiin inay xilliga habeenkii shaqeeyaan waxay ii sahashay lacagtaan subaxa qaadan lahaa inaan hadda qaato, markaa fursad fiican bay bulshada siiyeen baan odhan lahaa.” Sidaa waxa tidhi Samsam Cawil Siciid oo waqtigaa lacag ka qaadanaysay Xawaaladda Gargaar.\nNimco Axmed Cabdi oo ka mid ah Qurbo-joogga reer Somaliland ee dib ugu noqonaya dalalka dibedda ee ay xilliga xagaaga ka soo dhoofeen oo lacag kala baxaysay Xawaaladda Dahabshiil caawa, ayaa ka hadashay dareenkeeda shaqada habeennimada ee Dahabshiil, waxaanay tidhi; “Inay aad u fiican tahay baan u arkaa shaqadan habeenkii Dahabshiil bulshada u bilaabay. Anigu waxaan dhoofayaa Berri (maanta) haddii Ilaahay yidhaahdo, lacagtan aan hadda gacanta ku hayo aad aan ugu baahnaa, hadday iga dib-dhacdana dhib bay igu ahaan lahayd, Iaakiin Ilaahay mahaddii Dahabshiil baa noo fududeeyey.”\nGuud ahaan Suuqyada waaweyn ee magaalooyinka Somaliland ayaa aad u cambiran, waxaana aad ugu badan mashquulka wax iibsiga dadweyne aad u tiro badan iyo wax iibinta ganacsatada, diyaar-garawga ciidul-fidriga awgeed, iyadoo Suuqyada magaalada Hargeysa uu ka jiro cidhiidhi aad u fara badan oo sababay in jidadka qaarkood isticmaalka gaadiidka laga joojiyo sida Suuqa Bacadlaha Waaheen ee badhtamaha magaalada Hargeysa.\nGanacsatada kala duwan, gaar ahaan kuwa iibiya Dharka, Waxyaabaha Haweenku isku qurxiyaan iyo agabka carruurta ayaa marka aad ka waraysato qaabka ganacsigoodu u socdo, waxay kuu sheegayaan in Ciiddan suuqoodu aad u fiican yahay, isla markaana ay ka duwan tahay tii sannadkii hore. markaad sababta weydiisana waxay qaarkood kuu sheegayaan in Ciiddani ku soo beegantay wakhti dad badan oo dhinaca Qurbaha ka soo xagaa-baxay Caasimadda Hargeysa ku sugan yihiin, kuwaas oo ka qayb-qaatay kor u kaca wax iibsiga, inkasta oo sicir-barar badan ay dadweynaha Hargeysa ku dhaqani kaga cabanayaan waxyaabaha ay iibsanayaan.\nemail: mrmursal@gmail.com amahargeisarbc@gmail.com Tags: Dahabshiil oo Xaddiga Macaamiisha Darteed Bilaabay inay Shaqeeyaan ilaa Xilliyo Dambe oo Habbeenkii ah\t2 Responses for “Dahabshiil oo Bilawday inay Shaqeeyaan ilaa Xilliyo Dambe oo Habbeenkii ah”\nDahabshiil oo Bilawday inay Shaqeeyaan ilaa Xilliyo Dambe oo Habbeenkii ah | Gubta News Network says:\tAugust 14, 2012 at 1:23 pm\t[...] Continued here: Dahabshiil oo Bilawday inay Shaqeeyaan ilaa Xilliyo Dambe oo Habbeenkii ah [...]\nxoghaye says:\tAugust 14, 2012 at 7:06 pm\txayaysiis kudhan meeshaan


Sida loo kiciyo ilaalinta kor u qaadka ah ee Google Chrome ee Android | Androidsis\nSida loo kiciyo ilaalinta Google Chrome ee kor loo qaaday ee Android\nBog furaha Google Chrome wuxuu si gaar ah u hagaajiyay qaybta amniga si looga dhigo mid xoogan marka loo eego hanjabaadaha badan ee ka muuqda internetka. Cusboonaysiinta kala duwan ee biraawsarku waxay ka dhigayaan inay saxaan waxyaabo badan, laakiin kuma filna inay na ilaaliso innaba.\nSida caadiga ah dalabku wuxuu la yimaadaa difaac caadi ah, mid ka mid ah qodobbada la tixgelinayo haddii aad ugu isticmaasho qalabkaaga Android marar aad u badan. Waxa ugu fiican ee la sameeyo ayaa ah inaad dhaqaajiso midka la xoojiyay si aad naftaada uga ilaaliso phishing, mid ka mid ah farsamooyinka ay inta badan adeegsadaan weeraryahannada si ay u xadaan macluumaadka isticmaalaha.\nIlaalinta kor loo qaaday ayaa ku habboon xaaladaha oo dhan adoo firfircoon, maadaama dhibic xun ay tahay inay u diri doonto xogta hagista Google. Haddii aad doorato inaad uga tagto iyada oo aan la ilaalin, waxaad la kulmi doontaa wax walba, ha noqoto bogagga internetka ee khiyaanada ah, phishing, malware iyo hanjabaado kale oo ka jira shabakadaha shabakadaha.\n1 Sida loo sahlo ka baaraandegidda aaminka ah ee Google Chrome on Android\n2 Ilaalinta caadiga ah ee Google Chrome\n3 Ilaalinta kor loo qaaday\nSida loo sahlo ka baaraandegidda aaminka ah ee Google Chrome on Android\nGoogle iyada oo loo marayo boggeeda rasmiga ah waxay kugula talineysaa ilaalinta ama hagaajinta ilaalinta, midkoodna wax ka qaban doona wax kasta oo khatar ah oo waxyeelo leh Tallaabooyin yar ayaa ku filnaan doona qaabeyntiisa Mana aha sida ay u adag tahay sida ay umuuqato inay ka wareegeyso ilaalinta caadiga ah ilaa ilaalinta la xoojiyay.\nSi aad u dhaqaajiso ilaalinta kor u qaadista ee Google Chrome ee Android waa inaad sameysaa waxyaabaha soo socda:\nKu bilow barnaamijka Google Chrome qalabkaaga Android, midkood taleefankaaga ama kaniinigaaga\nHadda midigta sare, dhagsii saddexda qodob oo dhagsii Settings\nMarkaad gudaha gasho, raadso «Asturnaanta iyo amniga», dhagsii oo ka soo gal\nHadda dooro ilaalinta doorbideysa, heerka ama midka hagaagsan, farqiga u dhexeeya waa weyn yahay waxaana kuu soo bandhigeynaa dhammaan faahfaahinta labada si aad u dooran karto mid\nIlaalinta caadiga ah ee Google Chrome\nIlaalinta caadiga ahi waxay ogaataa oo kaaga digtaa dhacdooyinka halista ah markay dhacaan.\nKa hubi URL-yada ku keydsan Chrome-ka liistada liistada degellada ammaan ma aha. Haddii degelku isku dayo inuu xado lambarkaaga sirta ah ama aad soo degsato feylal xun, Chrome waxay u diri kartaa URL-yada, iyo sidoo kale guntimaha waxyaabaha ku jira bogga, Browsing Safe.\nCaawi hagaajinta amniga webka: U dir Google URL-yada boggaga aad booqatay, macluumaadka nidaamka xadidan, iyo bogga waxyaabaha ku jira si ay uga caawiyaan helitaanka hanjabaado cusub iyo ilaalinta dadka isticmaala webka. Doorashadan waxaa dhaqaajin kara isticmaalaha.\nOgeysii haddii ereyada sirta ah lagu soo bandhigo jabinta amniga xogta, shaqadan waxaa lagu dhaqaajin doonaa adoo galaya koontadaada Google. Waa la fasaxay, laakiin waxaa lagu talinayaa in la kiciyo.\nIlaalinta kor loo qaaday\nSaadaalinayaa oo uu kaaga digayaa dhacdooyinka halista ah markay dhacaan\nWaxay kaa ilaalinaysaa Chrome waxaana loo isticmaali karaa in lagu wanaajiyo amnigaaga barnaamijyada kale ee Google markii aad soo gasho\nHagaaji amnigaaga iyo kan qof kasta oo shabakadda ku jira\nKuu wargalinayaa haddii furahaaga sirta ah lagu soo bandhigo jebinta amniga xogta\nU dir URL-yada si aad u hubiso. Waxay sidoo kale soo dirtaa muunad yar oo bogag ah, soo degsasho, waxqabad kordhin, iyo macluumaad nidaam si looga caawiyo ogaanshaha hanjabaadaha cusub. Markaad gasho, kuxir cinwaankan koontadaada Google si kumeelgaar ah si aad iskaga ilaaliso barnaamijyada Google\nWadada buuxda ee maqaalka: Androidsis » Codsiyada Android » Sida loo kiciyo ilaalinta Google Chrome ee kor loo qaaday ee Android\nGalaxy S21 FE ayaa jidka kusii jira, laakiin wali waqti ayey ku qaadan doontaa inuu suuqa gaaro


Bankiga Adduunka oo sheegay inuu dhaqaalaha Soomaaliya korayo 3-4 Boqolkiiba – Radio Muqdisho\nBankiga Adduunka oo sheegay inuu dhaqaalaha Soomaaliya korayo 3-4 Boqolkiiba\nDhaqaalaha Soomaaliya ayaa la saadaalinayaa in uu kordho heerka Sanadlaha ah qiyaas u dhexeeysa 3 iyo 4 Boqolkiiba, Bangiga Adduunka ayaa sidaasi ku sheegay warbixin uu soo saaray Khamiistii Shalay ahayd.\nBankiga Aduunka ayaa sheegay in dhaqaalaha Waddanku uu kor u kacay 2.3% Sannadkii 2017, halka uu 4.4 Boqolkiiba ahaa 2016-kii, taas oo muujineysa saameynta khasaaraha weyn ee kasoo gaadhay dhaqaalaha waxyeelladii ka dhalatay abaaraha, iyadoo saamaysay Xoolaha iyo wax soosaarka Beeraha iyo dhoofinta dalagga.\nWarbixinta ayaa sheegtay in xaddiga dhoofinta Xoolaha nool oo ay Soomaalidu ku tiirsan tahay 70 % uu hoos u dhacay 75 %, iyadoo Sanaddii 2015 la dhoofiyay 5.3 Milyan oo Neef halka Sanaddii 2017-kiina la dhoofiyay oo qura 1.3 Milyan oo Neef.\nJohn Randa, oo ah dhaqaaleyahan sare oo ka tirsan Baanka Adduunka ayaa sheegay in Soomaaliya ay u baahan tahay in ay sii waddo kobcinta dhaqaalaha maaliyadeed si ay u hesho maalgelin Dadweyne oo ku saabsan adeegyada aasaasiga ah.\n“Si loo gaaro koboc sare oo xagga dhaqaalaha ah, Soomaaliya waxay u baahan tahay in la dedejiyo dib-u-habeynta qaab-dhismeedyada ilaha dhaqalaha iyo Canshuuraha iyo ” ayuu yiri Randa.\nWarbixinta ayaa sheegtay in dhaqaalaha Soomaaliya uu si weyn u koray Sannadihii la soo dhaafay, isagoo weli u nugul dhibaatooyinka soo noqnoqda ee ka mid tahay Abaarta iyo musiibooyinka kale.\nWaxaa sidoo kale lagu sheegay war bixinta in Soomaaliya ay leedahay mid ka mid ah Suuqyada dhaqaale ee ugu badan adeegsiga Lacagaha lagu kala xawilo Mobile-ka marka la eego caalamka oo dhan , iyadoo uu xiriir fiican oo wax is weydaarsi ahna kala dhaxeeyo Waddamo badan oo Afrika ah.\nBankiga Aduunka ayaa sheegay in qiyaastii Bil walba laysugu gudbiyo Taleefannada Gacanta Lacag gaareysa 2.7 Bilyan oo Doollar-ka Maraykanka ah.\nDuufaanta Florence oo ku dhufatay Maraykanka gobalada Bariga\nCiidamada amniga oo gacanta ku dhigay horjooge ka tirsan Al-Shabaab


Madaxweynaha Tunisia ayaa digreeto ku magacaabay xukuumad cusub\nWednesday October 13, 2021 - 08:27:57 in News by Xaaji Faysal\nDowladda cusub waxaa madax ka ah Najla Bouden, oo ah haweeneydii\nMadaxweynaha Jamhuuriyadda ayaa soo saaray wareegto uu ku magacaabayo madaxa xukuumadda iyo xubnihiisa,” ayaa lagu yiri warsaxaafadeedka madaxtooyada, wax yar ka hor inta uusan telefishinka dowladda baahin xafladda dhaarinta.\nSaied wuxuu ceydhiyey Ra’iisul wasaarihii, wuxuu laalay baarlamaankii wuxuuna iskiis isu siiyay awooda garsoorka 25-kii Luulyo, tasoo dadka ka soo horjeeda ay ku tilmaameen afgembi.\nDowladda cusub waxaa madax ka ah Najla Bouden, oo ah haweeneydii ugu horreysay ee ra’iisul wasaare ka noqota dal kamida dalaka Waqooyiga Afrika, in kasta oo Saied uu si weyn u dhimay awoodihii xafiiskeeda oo farsamo ahaan uu isagu madax u noqon doono maamulka.\nMadaxweynaha ayaa 29-kii Sebtembar u magacaabay Bouden, oo ku takhasusay cilmiga juqraafiga, in ka badan laba bilood ka dib markii uu ceydhiyey maamulkii Hichem Mechichi isla markaana uu xasaanaddii ka qaaday xildhibaannadii.\nBouden, oo 63 jir ah, ayaa hadal ay Isniintii jeediysay ku sheegtay in "la-dagaallanka musuqmaasuqa uu noqon doono ujeeddada ugu muhiimsan” ee xukuumadda cusub, oo ay ku jiraan 25 wasiir marka iyada laga reebo.\nGolaha cusub ee wasiirada ayaa lagu dhawaaqay maalin kadib markii ugu yaraan 6,000 oo qof ay ku banaanbaxeen bartamaha Tunis iyagoo ka soo horjeeda awood sheegashada Saied.


Guddiga Amniga oo Markii ay Cabsadeen shiray Soona Saaray inaan la Bannaan Bixi Karin. - Muqdisho Online\nHome Wararka Guddiga Amniga oo Markii ay Cabsadeen shiray Soona Saaray inaan la Bannaan...\nGuddiga Amniga oo Markii ay Cabsadeen shiray Soona Saaray inaan la Bannaan Bixi Karin.\nMahdi Maxamed Guuleed (Khadar) oo markii la rabanna loo yeero markii kalana la aamusiiyo ayaa xalay guddoomiyey shir loogu yeeray in looga hadalyo amiga iyo xaaladda amnidarro ee soo wajahday Madaxtooyada oo ay ku soo fool leeyihiin bannaan baxyo xiriir ah. Magaalda waxaa ka jirta Cabsi xoogan oo soo wajahday MW Farmajo oo bilaabay inuu u yeero dad aan ehel u ahayn dejinta xaaladda iyo nabad ku soo dabbaalidda Magaalada. Maxamed Yusuf iyo Maxamuud Cali Ugaas dad u shaqeysta dantooda waxayna la shaqeystaa cidii maalinkaas wax siisa. MW iyo RW waxay ahayd inay yaqaannaan cidda ay kala xaali karaan arrimahan cakiran.\nDakaddii waxaa xertay shabaab oo dhowr maalin waxay u xerneyd amar ay dul dhgeen waxbana kama soo dagin. Shabaabka oo magaalada xukumaa ayey muujineysaa waxaana ku xigi doona in ay xeraan dhammaan magaalada.\nDhinaca kale waxaa Magaalada ka soo socda Kacdoon bannaanbaxyo la iclaamiyey, waana sababta keentay inay xalay isu yimaadaan Mahadi, Yariiisow iyo Ducaale oo beryahan u beenguurayey Madaxweynaha una sheegayaan inay iyaga wakiil ka yihiin Mudullood oo ay gaarsiiyaan lacagaha loogu dhiibo ugaaska iyo Imaamka Xamarna ay labadaas gacanta ugu hayaan.\nEng. Yariisow oo ka war bixiyay natiijada shirka ayaa sheegay in la isla gartay in bulshada Soomaaliyeed ay muujin karaan shucuurtooda oo ay la xisaabtami karaan dawladda si nabad ah. Laakiin sidee ayey nabad ku imaneysaa mar haddii waddo kastaa xeran tahay askartana loo fasaxay inay xabadaha nool nool dadka ku isticmaalaan. Sida askari laga soo xigtay oo uu sheegay xabad inaysan ridi Karin haddii aysan hubineyn inay gaartay ujeedadii loo riday oo ah inay wadanaha goyso cida lagu riday.\nWaxaa layaab leh inuu sheegay Guddoomiye Yariisoow in booliisku ay gacanta ku hayaan shaqsiyaad loo soo qabtay mudaaharaaydadii shalay ka dhacay Xamar laakiin dadkii ay dowladdu laaysay waxaa dilay askari baxsad ah oo mas’uuliyadda cidna ma laha oo saga ayey ku kooban tahay.\nGuddiga amniga ayaa ka digay in la sameeyo mudaaharaadyo rabshado wata ayna mamnuuc tahay in magaca bajaajlayda ay isticmaalaan shaqsiyaad doonaya in amniga ay carqaladeeyaan, oo qalalaase geliyaan caasimadda dalka. Guddiga oo been cad gabbaad ka dhiganaya waxay rabaan inay banneystaan inay wax dilaan waayo oo ciddii soo baxdaa lagu sheego inay ammaanka carqaladeyneysay bajaajleydana aysan ka wakiil ahayn xataa haddii ay oyadu sheegto cidda ay ka wakiilka tahay.\nSidoo kale Xalay waxaa guryahooda lagala baxay dhallinyaro aad u badan oo lagu eedeyey inay ka qeybqaateen bannaanbaxyadii shalay, waana waddada dowladda ay cagta saartay oo ah waddo kalitalisnimo.\nPrevious articleCuba working to rescue two doctors abducted in Kenya\nNext articleKulankii Gaadiidleyda Gobolalka Banaadir iyo maamulka Gobolka oo fashil ku soo dhamaaday


John Holmes oo booqan doona Geeska Afrika .\nJibriga Jigjiga oo lagu xanibay baabuur siday raashin.\nJaaliyada Ogadenya ee Sucuudiga oo shirar ay lahaayeen guul ugu dhamaadeen.\nDagaallo kala duwan oo lix maalmood gudohood meelo kala duwan ku dhex-maray CWXO iyo kuwa gumaysiga Itoobiya, waxaa ciidammada gumaysiga lagaga dilay 61 askari, waxaa sidoo kale lagaga dhaawacay ugu yaraan 72 askari, sidaasna waxaa noo soo tabiyay wariyaha nooga soo warrama dalka Ogaadeenya. Dagaalladaasi waxay u dheceen sidatan;\n26/08/08 Dharkaynley, oo Dhagaxbuur ka tirsan, dagaal ka dhacay waxaa ciidammada gumaysiga lagaga dilay 2 askari, 3 kalana waa lagaga dhaawacay.\n23/08/08 dagaal ka dhacay meesha lagu magacaabo Ceebla-cad waxaa ciidammada gumaysiga lagaga dilay 5 askari, 3 kalana waa lagaga dhaawacay.\nIsla 23/08/08 dagaal ka dhacay Buri, oo Baabili ka tirsan, waxaa ciidammada gumaysiga lagaga dilay 3 askari, 4 kalana waa lagaga dhaawacay.\n21/08/08 dagaal ka dhacay Garbo-Labiile, oo degmada Dhuxun ka tirsan, waxaa ciidammada gumaysiga lagaga dilay 5 askari, 7 kalana waa lagaga dhaawacay.\nSidoo kale 21/08/08 dagaallo iyaguna ka dhacay Dikili, oo Baabili ka tirsan, Far-janno, oo Sallaxaad ka tirsan iyo Haar-qora, waxaa ciidammada gumaysiga lagaga dilay 8 askari, 6 kalana waa lagaga dhaawacay.\nSidoo kale 20/08/08 waxay CWXO gacanta ku dhigeen meesha lagu magacaabo Mina, ka dib markii ay cagta mariyeen ciidammadii gumaysiga ee halkaas ku sugnaa. Ciidammada gumaysiga waxaa halkaas lagaga dilay 36 askari, waxaa sidoo kale lagaga dhaawacay 45 askari.\n18/08/08 Walwaal dagaal ka dhacay waxaa ciidammada gumaysiga lagaga dilay 2 askari, 4 kalana waa lagaga dhaawacay.\nCiidammada gumaysiga ayaa dhibaatooyin kala duwan u gaystay dadwaynaha rayadka ah ee Ogaadeenya, dhibaatooyinkaasina waxay u dheceen sidatan;\n21/08/08 meesha lagu magacaabo Haq-qora, oo Baabili ka tirsan, waxay ciidammada gumaysigu ku dileen dadka kala ah;\n1- Shugri Raabi Axmed\n2- C/llaahi Yuusuf iyo\n3- Nin kale oo magaciisa aanaan haynin\n25/08/08 magaalada Garbo waxay ciidammada gumaysigu ku xidhxidheen dad shacab ah, waxaan magacyadooda helnay;\n1- Bishaaro Cabdi Aaden\n2- Bishaaro Cabdi Cali Wiyil\n3- Maxamed Ibraahim Tawal\n4- Maxamed Xirsi\n5- Axmed Ciid\n6- Ardo C/qaadir C/llaahi\n7- Maxamed Yuusuf\n8- Sahra C/qaadir\n9- Faadumo Mukhtaar Iimaan iyo dad kaloo badan.\nIsla 25/08/08 Dhagaxbuur waxay sidoo kale ciidammada gumaysigu ku xidheen nin lagau magacaabo Cabdi-kamas oo magaciisa oo buuxa aanaan haynin.\nSidoo kale 25/08/08 Birqod waxay ciidammada gumaysigu ku xidhxidheen dadka kala ah;\n1- Qalainle Faarax C/llaahi\n2- Deeq Sh Maxamed Colaad\n3- Bashiir Axmed Faarax iyo\n4- Nadiif oo magaciisa oo buuxa aanaan haynin.\n24/08/08 magaalada Qabridaharre waxay ciidammada gumaysigu ku xidhxidheen dadka kala ah;\n1- C/fataax Maxamuud Faarax\n2- Mukhtaar Macalin Aaden iyo\n3- Cabdi-khadar Xuseen Cumar Siyaad\nIsla 24/08/08 Malayko, oo Garbo ka tirsan, waxaa lagu xidhxidhay;\n1- Xasan Ciid C/llaahi\n2- Muxumed Maxamed iyo\n3- Xasan-Tuur oo 80 jir ah.\nSidoo kale 24/08/08 Dhuxun waxaa lagu xidhxidhay dadka kala ah;\n1- Cabdi Sigad Faarax\n2- C/nuur Macalin Cismaan\n3- Jigre oo magaciisa oo buuxa aanaan haynin.\n23/08/08 Xararey, oo Dhuxun ka tirsan, waxay ciidammada gumaysigu jidhdil, dhac iyo xidhay isugu dareen dadka kala ah;\n1- Xasan Aw Dayib oo ay ka dhaceen 2000 oo Bir\n2- Maxamed Cabdi Xareed\n3- Nuur Sahal Bayle\n4- Cabdi Siyaad\n5- Istaahil Dhaqane\n6- Faarax Yuusuf-Qani\n7- Bashiir Sh Maxamed oo ay isagana 2000 oo Bir ka dhaceen\n8- Camaje Quruun iyo\n9- Maxamuud Axmed Kadaf.\n21/08/08 Goljanno, oo Sallaxaad ka tirsan, waxay ciidammada gumaysigu aqallo kaga gubeen dad shacab ah, oo kala ah;\n1- Carab Nuuriye, oo ay 3 Aqal ka gubeen\n2- Maxamed Aaden Baddal, oo ay 2 Aqal ka gubeen iyo\n3- Gabadh Dahabo lagu magacaabo oo ay jidhidl baʼan u gaysteen.\nXoolo la xareeyay\n27/08/08 waxaa Dhuxun lagu xero-ooday xoolo badan oo isugu jira Geel, Loʼ iyo Adhi, kuwaasoo aga soo ururiyay deegaanka Garasley. Ciidammada gumaysiga ayaa ilaa iyo hadda la xaqiijinayaa inay qasheen 30 Neef oo xoolahaas ka mid ah.\nDhinaca kale waxay ciidammada gumaysigu maalmahan denbe aad u xoojiyeen cunqabatayntii ay Ogaadeenya ku hayeen, iyagoo arrintaas la beegsanaya dhibaatada Abaaraha ee sida xun u saamaysay guud ahaanba dadwaynaha Ogaadeenya.\nDhinaca kale wararka ka imanaya magaalada Jigjiga ayaa sheegaya in mar labaad magaalada Addis Ababa looga yeedhay qaar ka mid ah wakiillada gumaysiga, oo kala ah C/llaahi Lugbuur, Cabdi-fataax Sh C/llaahi-yare, oo ah guddoomiyaha xisbi ku sheegga iyo wasiirka caafimaad oo Axmed lagu magacaabo.\nArrintani waxay ka denbaysay, ka dib markii maamulka dhaqaalaha ee Kilil ku sheegga lagu wareejiyay guddi 6 qof ka kooban oo wixii hadda ka denbeeya si toos ah u maamuli doona. Guddigaasi waxay kala yihiin;\n1- Abay Sahay\n2- Adhisu Lagasa\n3- Tawalda iyo Seddex xubnood oo maamul ku sheegga Kililka laga soo xishay.\nJohn Holmes oo booqan doona Geeska Afrika\nMadaxa xafiiska arrimaha baniʼaadamnimada ee Qaramada Midoobay John Holmes ayaa toddobaadka denbe booqan doona dalalka ku yaalla gobolka Geeska Afrika oo ay ka mid tahay Itoobiya, oo ugu yaraan 8 milyan oo qof ay u baahan yihiin in si degdeg ah loola gaadho gargaar cunto, sidaasna waxaa talaadadii laga soo xigtay afhayeen u hadashay Xafiiska Isku Xidhka Arrimaha Baniʼaadamnimada ee Qaramada Midoobay.\nJohna Holmes, oo booqashadiisa billaabi doona maalinta isniinta ah ee bisha Sebtember kowda tahay, wuxuu sidoo kale tagi doonaa wadammada kale ee ku yaalla gobolka Geeska Afrika, oo 4.6 milyan oo qof ay u baahan yihiin taakulo baniʼaadamnimo.\nFaahfaahin lagama bixinin in John Holmes uu tagi doono Ogaadeenya, oo hayʼadaha caalamiga ahi ay sheegeen in ugu yaraan 6 milyan oo qof ay ku tabaalaysan yihiin, isla markaana u baahan yihiin in gargaar degdeg ah la gaadhsiiyo


Kenya: saddex cisho oo baroordiiq ah - BBC News Somali\nKenya: saddex cisho oo baroordiiq ah\nDalka Kenya waxa ka bilaabmay saddex cisho oo baroordiiq ah oo loo samaynayo dadkii dhimashada iyo waxyeelladu ka soo gaadhay weerarkii rugta ganacsiga ee Westgate ee magaalada Nairobi ay ku qaadeen islaamiyiinta xagjirka ahi, shilkaasi oo taagnaa muddo afar cisho ah.\nImage caption Baroordiiqda Kenya\nKhudbad uu xalay madaxweynaha Kenya Uhuru Kenyatta ka jeediyey telifishannada dalkaasi, waxa uu ku sheegay in ilaa 67 qof oo ku dhintay hawlgalladii weerarkaasi, ay ku jiraan lix ka tirsanaa ciidamada nabadgelyada. Waxa kale oo uu sheegay ilaa shan ka mid ah dableydii soo weerartay xarunta Westgate in la diley, 11 kalena la qabtay. Waxanu xalay ku dhawaaqay madaxweynuhu in la soo gabagabeeyey hawlgalladii ku saabsanaa qabashada iyo badbaadinta xaruntii Westgate, lagana sifeeyey dableydii xagjirka ahayd ee soo weerartay ee qabsatay rugtaas.\nIlaa iyo hadda waxa lagu jiraa hawlihii sifaynta xarunta, halkaasi oo laga soo faqayo meydadkii ku hadhay. waxa la filayaa inay kor u sii kacdo tirada daka meydadka ah ee la helo, iyo kuwa u dhintay dhaawacii soo gaadhay. Welina waxa la rumaysan yahay in halkaasi ay ku sii xanniban yihiin meydad kale oo ku aasan, ayna ka mid yihiin xubno ka tirsanaa dabelydoo weerarka soo qaadday ee la laayey.Waxa dagaalladii halkaas ka socdey ku dumey saddexdii dabaq ee ugu korreeyey dhismahaasi xarunta, lana fili karo inay weli jiraan dad ku sii hoos aasan.\nKhariidadda rugtii ganacsiga ee Westgate ee Nairobi\nImage caption Khariidadda Rugta Westgate


Wararkii ugu dambeeyay dagaalka ka socda magaalada Dhuusamareeb – Bulshoweyn Online | Your Source Of News And Entertainment\nWaxaa rasaas goos goos ah weli laga maqlayaa qeybo kamid ah magaalada Dhuusamareeb ee xarunta maamulka Galmudug, halkaas oo ay ku dagaalamayaan ciidamada dowladda iyo kuwa Galmudug oo dhinac ah iyo xoogaga Ahlusunna Waljamaaca.\nSubixii hore ee saakay, waxaa qeybo kamid ah magaalada Dhuusamareeb lagu arkay ciidamo ka tirsan xoogaga Ahlusunna Waljameeca, iyadoo dagaalka si weyn looga dareemay guud ahaan magaaladaas.\nSarkaal u hadlay xoogaga Ahlusunna Waljameeca ayaa sheegay inay la wareegeen inta badan magaalada Dhuusamareeb, islamarkaana ay dhameystiri doonaan inta ka dhiman, si ay ula wareegaan guud ahaan magaalada.\nDhinaca kale, guddoomiye ku-xigeenka magaalada Dhuusamareeb Cabdi Xaashi ayaa sheegay in qeyb ka mid ah magaaladaasi ay ka saareen kooxdii kusoo duushay, waxaana xilliga uu hadlayay korkiisa laga maqlayay rasaas aad u xoogan.\nSi kastaba ha ahaatee, dagaalkaan ayaa kusoo beegmaya xilli madaxda sare ee maamulka Galmudug ay ku sugan yihiin Magaalada Muqdisho, kuwaas oo u jooga arrimo ku saabsan doorashada Soomaaliya.


EU-da oo qaadacay codsigii Netanyahu ee Qudus • Horseed Media\nYou are here: Home / Somali News / EU-da oo qaadacay codsigii Netanyahu ee Qudus\nEU-da oo qaadacay codsigii Netanyahu ee Qudus\nDecember 12, 2017 - By: HORSEED STAFF\nMidowga Yurub ayaa qaadacay codsigii Raysalwasaaraha Israel Benjamin Netanyahu oo ka codsaday dalalka Yurub inay magaalada Qudus u aqoonsadaan caasimada Israel.\nNetanyahu ayaa isniintii shalay socdaal ku tagay xarunta Midowga Yurub ee Brussels isagoona noqonaya Raysalwasaarihii ugu horeeyey ee Israel oo muddo 22 sano ah booqda xarunta EU-da.\nHogaamiyaha xukuumada Israel ayaa ka codsaday Midowga Yurub inay raacaan wadadii Maraykanka oo iyaguna u aqoonsadaan caasimada Israel inay tahay Qudus, balse wuxuu halkaasi kala kulmay diidmo qayaxan.\nXoghayaha Arrimaha Dibada EU-da Federica Mogherini oo qaabishay Netanyahu ayaa sheegtay in Midowga Yurub uu aqoonsan yahay Shuruucda caalamiga ah, isla markaana u arkaan magaalada Qudus mid weli aan laga heshiin oo la doonayo inay caasimad u noqoto Falastiin iyo Israel iyadoo la raacayo xaduudii kahor 1967dii.\nIsrael ayaa si weyn u diidan in magaalada Qudus labo loo qeybiyo iyadoo la raacayo xaduudii 1967dii oo ah mida ay Beesha Caalamka isku raacday, maadaama taasi ay keenayso in Falastiin ay caasimad ka dhigato Bariga Qudus oo ah dhinaca ay ku taal magaaladii Qadiimka ahayd iyo waliba goobaha muhiimka ah sida Masjid Al Aqsa.


KAY, IGAD, EU iyo Amisom oo mowqif mideysan ka qaatay Khilaafka DF SOMALIA iyo Jubbaland - Caasimada Online\nHome Warar KAY, IGAD, EU iyo Amisom oo mowqif mideysan ka qaatay Khilaafka DF...\nKAY, IGAD, EU iyo Amisom oo mowqif mideysan ka qaatay Khilaafka DF SOMALIA iyo Jubbaland\nMuqdisho (Caasimada Online) – Qaramada Midoobay, Urur Goboleedka IGAD, Midowga Yurub (EU), Hawlgalka Midowga Afrika ee Soomaaliya (AMISOM), Dowladda Maraykanka iyo Boqortooyada Midowday ee Ingiriiska waxay soo dhoweynayaan horumarka ilaa iyo hadda laga gaaray geedi-socodka maamul samaynta ee Jubba.\n“Waxaan soo dhoweynaynaa dadaallada Dowladda Federaalka Soomaaliya, waxaana ku dhiirri-gelinaynaa Maamulka Ku-Meelgaarka Jubba iyo Dowladda Federaalka Soomaaliya (DFS) inay si waxtar leh uga shaqeeyaan sidii lagu xallin lahaa wax kasta oo ka dhasha geedi-socodka baarlamaan goboleedka Maamulka Ku-Meelgaarka ah ee Jubba (IJA), laguna xalliyo wadahadal iyo wadatashi.\nCaqabadaha hadda taagan ee la xiriira dhismaha Golaha Barlamaanka Maamulka Ku-meelgaarka ah ee Jubba waa in lagu wajaho qaab dib-u-heshiisiin iyo isu-tanaasul ku dheehanyihiin.\nGuddiga Wasiirada ee uu Ra’iisal Wasaaruhu sameeyay isagoo ka wakil ah Dowladda Federaalka si uu uga tala bixiyo xalka waa tallaabo wax ku ool ah.\nWaxaan soo dhoweynaynaa tallaabadan muhimka ah ee horey loo qaaday. Waxaan dhammaan dhinacyada ay arrintu khuseyso ku dhiirrigelinaynaa inay waqti siiyaan Ra’iisal Wasaaraha iyo xubnaha guddiga si ay hawshooda u gutaan iyo in guddiga lala yeesho wadashaqaynta loo baahanyahay.\nWaxaan ugu baaqaynaa dhammaan dhinacyada ay arrintu khuseyso inay ka joogsadaan tallaabooyinka waxyeello u geysan doona geeddi socodka sameynya dowlad-goboleedyada guud ahaan ama dib u dhac ku keeni kara guulihii geeddi socodka laga gaaray.\nIyadoo hadda la sameeyay golaha baarlamaan goboleedka Jubba, waxaa socda geeddi socodyo dowlad dhisid oo muhim ah oo la xiriira dastuurka Jubba, arrimahaas dhammaantoodana waxay u baahanyihiin in dhinacyada arrintu khuseyso iyo beesha caalamkuba ay aad u taageeraan waqtigan hadda la joogo.\nWaxaan rajeynaynaa inaan aragno xal wax ku ool ah oo lagu gaaro hanaan nidaamsan, loo wada dhanyahay oo ay Soomaalidu horseedo.\nSaaxiibada ay Soomaaliya caalamka ku leedahay waxaa ka go’an inay taageeraan geeddi socodka dalku ee nabadda iyo dowlad-dhisidda.


Shabbaddii! Shabbaddii! | Somaliland Post\nHome Maqaallo Shabbaddii! Shabbaddii!\nWaxa uu i soo wacay xilli niskii dambe ee habeennimo ah. Waa abbaaro labadii iyo wax la jira. Hurdo ayaan ku jiray kolkaa, weliba si fiican ayaan u hurday.\nDhawaqa telefoonkayga gacanta goortii aan maqlay, waan toosay oo ka jawaabay. Saacaddan, qofka ku soo wacayaa, malaha dhiillo ayaa uu kuu sheegayaa is idhi. ‘Hello’ haddaan idhiba, waa ninkii hebel ahaa oo codkiisa degdeg iyo gargariir ku jiro. “Waar maxaa dhacay hebel?” Ayaan dhaqso u weyddiiyay. Aniga oo sugaya kolley in uu shil ii sheegi doono waa ka yidhi: “arrin xun baa dhacaye xal keen, weliba xal degdeg ah keen!” Hadda arrinka uu xalkiisa degdegga ah i weydiinayo weli iima uu sheegin.\nDabadeedna weyddiiyay: waar arrinka dhacay muxuu ahaa? Ku ye: “shabbaddii, shabbaddii” Yaab! Waar bal si fiican wax iigu sheeg haddana idhi. “Farriin xun oo aanan iyada ku wadin baa ku khaldantay.” Waa ka iigu jawaabay.\nAan yara saafo’e, ninkan ila hadlaya waa tii dhowaan uun ay is barteen inan gashaanti ah. Waa shabbad qurux, garasho san iyo xishood Ilaah ku galladay. Muddo bilo ah markii haasaawe dhanka wanaagsan u socday ay wadaagayeen, waaba tii ay guur iyo reer dhiskii isla soo qaadeen. Gundhiggii arrinka iyadoon la gaadhin, caawa waa ta tani dhacday. Maxaa dhacay haddaba? Woxogaa hubsiimo la’aanta ah waan ku ogaa saaxiibkaye, waa kii farriin qoraal ah telefoonkiisa ka diray. Farriinta waxa ku qornaa hadallo anshaxa ka baxsan. Waxa ay ahaayeen waxyaabo inantaas iyo inan kale toona in loo diro aan ku habboonayn.\nWaxa uu ku jiraa xaalad adag oo xal degdeg ah u baahan. Arrinka saaxiibkay saacaddan kulaylka iyo culayska ku hayaa waxa weeye; farriinta gabadh kale oo malaha qiyaastii deelqaaf dhex maray ayuu ku waday. Shabbaddan uu hadda caashaqsan yahayna, waa mid xishood, akhlaaq iyo diin fiican leh. Sidoo kale, isaga laftiisu ma xumayn, laakiin sida uu inanta isbarashadoodiiba uu isugu muujiyay, waa wiil wanaagsan oo wax wanaagsan uun ay ka ulanayso. Farriintii hadallada xunxun xambaarsanayd ayuu is yidhi u dir inantii kale, nasiib darro se nambarkii shabbaddii uu aadka ugu han weynaa ayay si khalad ah gacantu ugaga dhacday. Macnuhu waxa weeye: farriin aanu iyada ku wadin, waxa ku qoranna aan marnaba la soo marin karin ayaa shabbaddii uu jeclaa u tagtay!\nAniga oo uu hurdada iga kiciyay, markii uu sidan iigu warramay, waxa isu kay qaban weyday; sida ay u dhacday fahmaye xalka uu i weydiinayaa waxa uu noqonayo! Hal su’aal ayuun baan weyddiiyay: oo markaa inantii maxay kaga falcelisay arrintaa? Kuye: “waar telefoonkeedu haddaa wuu dansan yahay/xidhan yahay, balse aroorta marka ay toosto ee ay shiddo ama furto ayay arkaysaaye xal keen.” Farriinta tagtay, telefoonka loo dirayna qofkii lahaa sito, bal maxaan ka qaban karaa? ayaan ku idhi. Dabadeedna waa ka yidhi: “saaxiib, qolada shirkadda isgaaadhsiinta cid habeenkii xarunta ka shaqaysa ma garanaysaa?” Anna waaniga ugu jawaabay: “Dee haayoo nin Khadar la yidhaahdo ayaan ku ogaa isagoo habeenkii shaqeeya.” Inta ay neefi ka soo boodday saaxiibkay waa ka igu yidhi: “saaxiib Ilaahay khayr ha ku siiyee haddaba ninkaa hadda la hadal!” oo maxaan ku idhaahdaa? Waaniga dib u weydiiyay. Halkii aan wax kale ka filayay, waa ka yidhi: “waxaad ku tidhaahdaa, nambarkaasi farriintii uu diray (isagoo nambarkiisa sheegaya) number khalad ah ayay ku dhacdaye farriintaa soo qabo oo hawada ku baabbi’i!” Waa aniga mar hoos u qoslay, mar la yaabay marna garwaaqsaday saaxiibkay sida xaaladda inantaasi ugu culus tahay.\nIn aan ninkaas waco, oo sidaa uu yidhi ku idhaahdaa caqli gal waa ila noqon weyday. Hadalkii markii aannu dhawr jeer isku celcelinnay baan ku idhi: saaxiib waan dareemayaa miisaanka arrinka, sidoo kalena macquul ma aha saacaddan in aynnu ninkaas arrintaa ka codsannaaye, bal waagu ha innoo beryo. Sidii ku kala tagnay habeenkii. Subaxnimadii, kolkii waagii beryay ee malaha inantiina salaaddii subax u kacday, waa tii furtay telefoonkeedii. Waa meel Alle wax ka wadaaye, farriintii oo kankoonsani waa ta u soo gashay. Amankaag, filanwaa iyo wax aanay taladaba ku darsan waa ta la noqotay. Iyadoo sidii u yaabban, weliba fahamtay fartiisa iyo qoraalku in uu isaga toos uga yimid, waa ka abbaaro toddobadii subaxnimo soo wacay. Hadal haba danbeeyo’e, waa tii in ay kaba jawaabto teleefan dambe oo uu leeyahay maankeedu bartii ku gooyay! Dabadeedna, shabbaddii wanaagga badnayd waa kii saaxiibkay sidaa ku waayay!


Qalabka Dayactirka Inbox ayaa Fashilmay\nBogga ugu weyn Products DataNumen Outlook Repair Cilad lama filaan ah ayaa hor istaagtay gelitaanka faylkan. U adeegso ScanDisk si aad u hubiso diskiga khaladaadka, ka dibna isku day inaad mar kale isticmaasho qalabka Dayactirka Sanduuqa.\nQalabka Dayactirka Sanduuqa oo ku Fashilmay Dayactirka Faylasha PST ee Musuqmaasuqa ama Waxyeello soo Gaartay\nMarkaad isticmaasho Qalabka Dayactirka Sanduuqa Muuqaalka (Scanpst.exe) si aad u dayactirto faylka shaqsiyadeed ee gaarka loo leeyahay (PST) ee waxyeeloobay ama kharribmay, qalabku wuu fashilmay oo wuxuu soo sheegayaa farriinta khaladka soo socda:\nQalabka Dayactirka Sanduuqa ma aqoonsana faylka xxxx.pst. Wax macluumaad ah lama soo celin karo.\nHoos waxaa ku yaal shaashadda khaladka:\nMusuqmaasuqa ama waxyeelada faylka PST aad ayey uxun tahay oo Inbox Repair Tool (Scanpst) ma awoodo inuu hagaajiyo feylka.\nWaa inaad isticmaashaa DataNumen Outlook Repair si loo hagaajiyo faylka PST ee musuqmaasuqa ah. Iyadoo la adeegsanayo barnaamij casri ah iyo habka algorithm, DataNumen Outlook Repair had iyo jeer soo kaban most ee xogta dib loo soo ceshan karo waxay sameystaan feyl PST musuqmaasuq ah, sidaas waa aaladda ugu wanaagsan ee soo kabashada Muuqaalka ee suuqa.\nFaylka Musuqmaasuqa: Imtixaan2.pst\nFaylka waxaa hagaajiyay DataNumen Outlook Repair: Tijaabada2_fixed.pst


Somalia oo xubin ka noqotay International Telecommunications Satellite Organization (ITSO). – Radio Muqdisho\nSii hayaha Wasiirka Boostada iyo Isgaarsiinta oo safar shaqo ku jooga Washington ayaa waxaa uu u gudbiyey waraqahii aqoonsiga ee Somalia xubin uga noqon lahayd Ururka Maamula Isgaarsiinta Satellitya addunka, International Telecommunications Satellite Organization (ITSO). Waxay arintan gacanta Dawlada Soomaliya soo gelin doonta maamulda iyo ogolaanshaha xidig cagmaydka (Satellites) dul mara hawada dalkeena.\nITSO Director General, Mr Jose Toscano oo wasiirka ku martigaadayshirkan, kuna soo dhaweeyey xafiiska ku yaala Washington ayaa faah faahin dheer ka siiyey muhimmada ay u leedahay in dawlba walba heshiis la gasho dawlada ama shirkadaha private ee xidig gacmeedyadooda dul maraan, si aysan spectrum and frequency wadanka aysan interference ugu sameeyn. Aritan waxay muhiim u tahay dejinta iyo helida igaarsiin nadiif ah oo lahahyn dhawaq hoos u dhiga habsamida isgaarsiinta.\nWasarada ayaa furi doonta xafiis arimahan u gaar ah oo maamula heshiisyada isgaarsiinta satellityada ee dalka durmara. Waa markii ugu horeeysay in Soomlaiya arintan ay maamulkeeda la wareegto.\nWasiirka ayaa bishii la soo dhaafay sidoo kale ku guulaystay in wasaarada bilawdo hawsha ‘type approval’ oo mar dhaw la soo tababari doono shaqaala wasaarad ka tirsan lgu soo tababari doono UAE. Hawshan ay wasarada bilaabi doonto mar dhaw ayaa waxay maamuli doonta waxii qalab isgaarsiin ee dalka soo gala, si looga hortago inaan qalab aan wadanka ku haboonayn uu yimaado.


Way qurux badnayd, kaftan badnayd sidoo kalena waxay ahayd tuugo’\nShirwayn oo hargeysa ku dhexmeray Dawlada Ethiopia iyo dawlada Somaliland\nMadaxwayne Muuse Biixi oo amaaney wadamo reer yurub ah oo horumarinta somaliland ka shaqeeyay\nMasuul Sare oo ka badbaaday Qarax Dameer lagu soo xidhay oo lala maaganaa in lagu Khaarajiyo\nWargays Caan Ah Oo Somaliland Uga Digay Halista Ganacsato U Adeegaysa Farmaajo Oo Ku Hawlan Abaabul Shacab Iyo Danaha ku Lamaan!\ngudida ilaalinta hantida qaranka ee golaha wakilada oo sheegtay in mad madaw faro badan ku jiro xisa\nWadani Oo Ka Hadlay Waxyeelada Shirkada Trafigura\nBadhasaab mamnuucay Shirarka Xisbiyadu qabsadaan iyo sababta,\nWiil Somalia oo Diyaarad sameeyay oo la kulmay Aabbaha Diyaaradaha Darooniska Turkiga\nNinka bilyaneerka ah ee lacagtiisa oo dhan bixiyay\nThomas iyo Tonia waxa ay ku kulmeen baraha bulshada waxaanay bilaabeen inay farriimo isugu dirdiraan si joogto ah, iyagoo wadaagayey xiisaha ay u qabaan labadooduba safarka iyo eydooda dab joogta ah.\n34 jirkan lagu magacaabo Thomas, oo u dhashay West Midlands, si xad dhaaf ah ayuu u jeclaaday isla mar ahaantaana u damcay inuu ula qorsheeyo noloshiisa mustaqbalka, laakiin Tonia waxay dhab ahaantii ahayd khaayimad.\n“Tonia iyo anigu waxyaalo badan ayaannu ka midaysnayn, waxaannuna wada hadli jirney maalin kasta muddo toddoba bilood ah ah. Waxay ahayd gabadh qurux badan, kaftan badan sidoo kalena naxariis badan” ayuu yidhi Thomas.\n“Markaan imika dib u milicsado, ma rumaysto sida ay ii khaladday ee iigu danaysatay. Xataa wax fikrad ah kama haysan inay doonayso inay i khiyaamayso, si xogtayda gaarka ah debedda ugu saarto si ay lacag iiga hesho\nWaxa uu ahaa dhibbanaha sheeko isaga lagu khalday. Waxay ugu cabatay in labadeedii waalid ka dhinteen, sidoo kalena ay la nooshahay ayeydeed oo xanuunka Kansarka qabta dalka US.\nWaxay sida oo kale u sheegtay, inay rabto inay bixiso cuntada iyo dawo qaaali ah lacagtooda, sidaa darteedna waxa ay weydiisatay lacag. Markale waxay tustay caddaymo sheegaya, inay la filayo inay iyana xanuunkaas si hidde ah u qaaddo. Kuwaas oo been ahaa.\nSi ay sheekada uga dhigto mid macquul ah, lacagta waxaa lagu xawilay akoonkiisa. Tonia, waxaanay weydiisatay inay la yeelato kiisa, iyadoo u sheegtay inaanay haysan mid iyada u gaar ah.\nXaqiiqdii, lacagtu waxay ahayd mid deyn ahaan lagu qaatay oo magaciisa lagu soo qaaday, oo uu soo qaaday qofkii khaldayey. Wuxuu ogaaday markii u ku warhelay, waraaqo ka soo dhacay shirkadihii deynta magaciisa lagaga qaatay ee akoonkiisa lagu shubtay. Markaas ayuunka xaqiiqsaday in la khiyaamay.\nKiisaskani waa wax dhaca, siiba kuwa ku dhisan jacaylku, inkasta oo dhibbanuhu yahay wiil yar haddana waa calaamadihii uu lahaa kiisaska la isku khaldaa.\nQaar badan oo isticmaala adeegyada lagu haasaawo ama baraha bulshada, marka qofku isticmaalo sawir aan kiisa ahay, waxay markiiba u aqoonsadaan qof u diyaara inuu cid khaldo.\nCilmi baadhis ay samaysay UK Finance waxay soo jeedisay in 27% dadka isticmaala baraha la isku shukaansado, ay soo arkeen qof isku dayey inuu khaldo.\nDhibbanayaasha qaar ayaa la weydiistay lacag gaadha £321, celceliskii, halka qaar bandanna lagu khalday lacag intaa ka badan.\nXogtii u danbaysay ee UK Finance ay soo bandhigto waxay muujisay in £7.9m, lagu waayey xidhiidho aan jirin, qaybtii hore ee sannadkii 2019, taas oo korodhay 50% isla xilligaas sannadkii tegey.\nDanbiilayaasha ku kaca ku takrifalka xidhiidhada jacaylku, waxay u maraan inay bogaggooda ku soo ururiyaan sawirro muujunaya hantida ay leeyihiin iyo noloshooda gaarka, si ay ugu khaldaan dhibbanayaasha.\nBooliisku way baadhi karaan waxaanay ku siin karaan caawin, badanaa se lacagta dib looma helo\nWaa wax fudud in dadka wax khaldayaa ay isticmaalaan goobo aa ahayn halka ay joogaan iyo lanbarro aan diwaan gashanayn.\nWeligaa lacag ha u dirin qof aydaan kulmin asee aad isku barateen online-ka.\nUgu yaraan laba jeer ka fikir xogtaada khaaska ah ee aad ku baahinayso baraha bulshadu in loo isticmaali karo in lagugu khaldo ama laaluush lagaaga qaado.\nDaawo, Barmamijka Dekada Berbera e Dhoofka xoolaha iyo tadawarka ay samaeysay sanadkii u danbeeyay\nBERBERA, Ururka towfiiq e Gaadiidka waaweyn o dib udoortay maamulkoodii hore


Madaxweyne Gaas oo soo xiray Shirkii wadatashiga Puntland oo Gaalkacyo lagu soo Gaba-gabeeyay – Radio Daljir\nMadaxweyne Gaas oo soo xiray Shirkii wadatashiga Puntland oo Gaalkacyo lagu soo Gaba-gabeeyay\nAgoosto 29, 2015 10:43 b 0\nSabti, Ogoosto 29, 2015 (Daljir) —Madaxweynaha Dawladda Puntland Dr.Cabdiweli Maxamed Cali Gaas ayaa maanta oo ay taariikhdu tahay 29-8-2015 soo xiray Shirweynaha Wada-tashiga Puntland\nShirweynahaan ayaa waxaa uu u socday Ergooyin badan oo isugu jira rag iyo dumar laga soo kala xulay Gobalada Puntland , waxaana soo xiritaankiisa maanta goob joog ahaa Wasiiro, Xildhibaano, Waxgarad iyo masuuliyiin kale duwan.\nUjeeda guud ee shirka oo aheyd in la adkeeyo wada jirka Bulshada Puntland, lana taban-taabiyo Nabadda, kalsooniada iyo is aaminaada bulshada , lana xaqiijiyo midnimada umadda iyada oo la marayo hirgelinta nidaamka xisbiyada badan ayaa laga soo saaray qodobo muhiim ah.\nMadaxweynaha Dawladda Puntland Dr.Cabdiweli Maxamed Cali Gaas oo madasha shirka ka jeediyey khudbad dheer oo taariikhi ah dhinacyo badana taabanaysa ayaa sheegay in Dawladda Puntland ay soo dhaweynayso qodobada ka soo baxay shirka mudadii uu socday.\n‘’ Go’aamada aad isku raacdeen shirka anana waan idinku raacnay , waxaana la rabaa go’aamada aad isku raacdeen inay fulaan , anagu waan fulinaynaa laakiin idinka haydinka fusho ‘’ Ayuu yiri Madaxweyne Gaas.\nMadaxweynaha ayaa sheegay inuu rajeynayo in toban sano kabacdi in shirkaan shir lamid ah ay isugu yimaadaan umadda reer Puntland , isagoona ku amaanay ergooyinka isu imaanshaha shirkaan qaran.\nShirkaan ayaa noqonaya hadii eebe idmo mid xoojinaya xiriirka bulsho ee Puntland, iyadoo laga shidaal qaadanayo rabitaankii jiray shirweynihii lagu asaasay Puntland 1998-dii lana tixgelinayo daruufaha jira .


Xuska sanad guuradda saddexaad ee dilkii Suldaan Hurre\nBuluugleey August 16, 2005\nBisha Agoosto 17keeda 2003 ayey aheyd markii dilkii naxariis darrada aheyd ee Suldaan Axmed Maxamed Hurre loo geestay. Suldaan Axmed Hure ayaa dilkiisa la aaminsanyahay inuu ka danbeeyay Col. Cabdullahi Yusuf, oo xilligaasi madax ka ahaa dowlad gobaleedka loo yaqaan Puntland. Suldaan Axmed waxaa lagu toogtay tuulada Kala-bayr ee ku taal gobolka waqooyi Bari.\nSuladaan Axmed Hure wuxuu ahaa geesi aqoon sare leh, isla markaasna ahaa nin aad looga yaqaan dalka Soomaaliya. Suldaan Hure waxuu soo ifbaxday markii ay siyaasada dowlad gobaleedka Puntland cakiranytay oo uu Col. Cabdulaahi Yusuf ku adkeystay inuu xukunka marnaba ka degeynin. Mudadaas ayaa Suldaan Axmed Hure dowr weyn ka ciyaarey siyaasada gobolka waqooyi bari, wuxuuna si geesinimo leh u hor istaagay diktatooriyadii ama xukun kororsigii Col. Cabdullahi Yusuf oo markaasi ku doonayey inuu awooda maamul gobaleedka Puntland ku sii hayo.\nSuldaan Hurre wuxuu ahaa nin mabda' adag, hadal cad ee aan marnaba seegein abaarta hadalka uu leeyahay, wuxuuna si toos ah uu gaashaanka ugu dhiftay siyaasada qallafsan ee Col. Cabdullahi Yusuf oo mudadaasi ku hoggaaminayey shacabka reer Puntland. Suldaanku wuxuu ka mid ahaa odayashii isku raacay inaanan Col. Cabdullahi maalin qura xukunka loogu darin, ayagoo markaasi ka duulayey dastuurka u degsan dowlad gobaleedka Puntland.\nCol. Cabdullahi Yusuf oo astaantaamaha diktatooriyada aanan marnaba ka marneyn ogaadey in Suldaan Hurre halis ku yahay kursigiisa. Kolkaas ayuu Col. Cabdullahi bilaabo dagaal mutaxan oo ku mucaaridayo boqrnimada Suldaanka, wuxuuna isku dayey inuu ka dhinac sameeyo caaqil kale, laakiin kuma guuleysanin oo wuxuu Suldaanku noqday dayax shan iyo tobnaad aan sacabo qarin Karin.\nInkastoo dilka Sulaan Axmed Hure ay dileen ilaada Col. Cabdullahi Yusuf, hadane waxaan meesha ka marneyn in Col. Cabdulahi Yusuf ka danbeeyey dilkaas naxariisdarrada leh. Baaritaan madax banana oo ay sameeyeen ehelada Suldaanka ayaa runtii ku soo arooray in Col. Cabdullahi Yusuf uu marka ay ilaaladiisu suldaanku la beegsanayeen rasaasta uu ku sugnaa meel aan ka fogeyn, wuxuuna hogaaminayey hawlgalkii lagu dilay Suldaan Hurre.\nDilkaas waxashnimada ah ayaan ah mid Col. Cabdullahi weli ku sii indha cad yahay, waxaana daliil u ah dabka uu dhawaantan ka hurinayo magaala madaxda Soomaaliya Muqdisho, Gobolka Bay, Mudug iyo Jiida u dhaxeysa Soomaliland iyo gobolka Puntland.\nCol. Cabdulahi Yusuf baan ahayn nin aan marnaba ka arrimin nabad iyo xasilooni toona, waxaana looga fadhiyin heshiis iyo maslaxo uu dhex-dhigo dadka Soomaaliyeed ee dagaalka sokeeye aafeeyey.\nHadabo waxaan ku boorrinaynaa Somalida, bulshada caalamka iyo hay’adaha xaquuqul insaanka inay u fiirsandaan ficillada kaliyetalisnimada ah iyo tacaddiga uu Col. Cabdullahi u tafaxaydanyo si uu u fashiliyo nabadeynta laga wado dalka Soomaaliya.\nWaxay bahda shabakada Buluugleey Ilaah uga baryeynaa in marxuumku janada ka waraabiyo, ehelediisuna samir iyo iimaan ka siiyo.


Khasaare Aan Laga Soo Laaban Karin: Liverpool Oo Laga Xayuubiyey Xaaladda Hidaha Adduunka UNESCO | Wararka Socdaalka Dhaqanka\nBogga ugu weyn » Wararka Socdaalka Dhaqanka » Khasaare aan la celin karin: Liverpool ayaa laga xayuubiyey UNESCO Xaaladda Hidaha Adduunka\nKhasaare aan la celin karin: Liverpool ayaa laga xayuubiyey UNESCO Xaaladda Hidaha Adduunka\nLiverpool waxay lumisay meeqaamkeedii hidaha adduunka "sababtoo ah lumitaanka aan laga laaban karin ee astaamaha gudbinaya qiimaha guud ee hantida."\nUNESCO ayaa Liverpool ka xayuubisay meeqaamkeedii Dunida.\nWebiga Liverpool hortiisa ayaa waxyeello ka soo gaadhay dib-u-habeyn lagu sameeyay meelaha hareeraha ka xiga biyaha ee magaalada.\nLiverpool waxaa la siiyay maqaamkii ay jeclayd 2004 iyada oo loo aqoonsaday taariikhdeeda xarun ganacsi inta lagu gudajiray boqortooyadii Ingiriiska, iyo astaamihii dhismaha.\nKulankii maanta ee Guddigeeda Dhaxalka Adduunka, ayaa Ururka Qaramada Midoobay ee Waxbarshada, Sayniska iyo Dhaqanka (UNESCO) wuxuu ku soo gabagabeeyey in Liverpool dhinaceeda ay waxyeelo ka soo gaadhay by 5.5-billion ($ 7.48 billion) oo dib-u-habayn loogu samaynayo meelaha hareeraha ka ah magaalada ee hareeraha iyo dhismaha garoon £ 500-million ($ 680 million) ah oo laga dhisayo goobtii hore ee Bramley-Moore Dock.\nSidaa darteed, UNESCO waxay Liverpool ka xayuubisay meeqaamkeedii Hidaha Adduunka “iyadoo ay ugu wacan tahay luminta aan laga laaban karin ee astaamaha gudbinaya qiimaha guud ee hantida,” taasoo ay keentay dib-u-habeynta magaala-xeebeedka iyo dhismaha garoon kubbadda cagta ku teedsan.\nUNESCO ayaa ku dhawaaqday go'aankeeda ah inay ka saarayso Liverpool warbixin ay soo dhigtay barteeda.\nLiverpool ayaa ku tilmaamtay go'aanka looga saaray xaaladdeeda mid "aan la fahmi karin," waxayna ku doodeysaa in "Goobta Hidaha Adduunku weligeed xaaladdeeda ka wanaagsaneyn" sababo la xiriira boqolaal milyan oo maalgashi lagu sameeyay magaalada oo dhan.\nIn kasta oo ay Liverpool mudaharaad samaysay, UNESCO waxaay sheegaysaa inay Liverpool uga digtay 2012 inay xaaladdeeda qatar ugu jirto in meesha laga saaro haddii ay ku sii socoto horumarinnada dhinaca biyaha ee qorshaysan. Si kastaba ha noqotee, magaaladu waxay dooratay inay ku sii socoto mashaariicdeeda dhisme iyadoon loo eegin khatarta ay leedahay cinwaankeeda-World-Heritage-site.\nLiverpool waxaa la siiyay maqaamkii ay jeclayd 2004 iyada oo loo aqoonsaday taariikhdeeda xarun ganacsi inta lagu gudajiray boqortooyadii Ingiriiska, iyo astaamihii dhismaha. Markii magaalada la gudoonsiinayey magaceeda, UNESCO waxay si gaar ah u tixraacday seeraleyda, oo door laxaad leh ka soo qaatay qarniyadii 18aad, 19aad iyo 20aad.\nGo'aanka ah in laga saaro Liverpool ayaa ka dhigeysa magaaladii seddexaad ee lumisa maqaamkeeda, oo ay weheliso dooxada Elbe ee Dresden, ka dib markii la dhisay buundo afar haad ah oo ka socota guud ahaan muuqaalka, iyo Arabian Oryx Sanctuary oo ku taal Oman, ka dib markii ay hoos u dhigtay cabirkeeda aagga la ilaaliyo 90%.


Beledwayne: Dadka webiga qashinka ku shuba oo ganaax lacageed iyo xarig lagu xukumayo - Radio Ergo\nBeledwayne: Dadka webiga qashinka ku shuba oo ganaax lacageed iyo xarig lagu xukumayo\nin Arrimaha Bulshada, Wararkii u Danbeeyay\n(ERGO) – Dowladda hoose ee magaalada Beledweeyne ayaa soo saartay amarro ku socda dadka qashinka ku shuba Webiga Shabeelle. Qashinka ayaa dhibaato ku hayo webiga, wuxuuna qaybna ka yahay fatahaadda. Qofkii lagu qabto asaga oo qashin ku shubaya webiga ayaa lagu ganaaxi doonaa shan boqol oo dollar iyo lix bilood oo xarig ah.\nWariyaha Raadiyo Ergo, Cabdirisaaq Axmed Xussein ayaa waydiyay ku xigeenka duqa magaalada Beledwayne Cabdi Xuseen Cismaan waxa ku kallifay in dowladda ay qaadato go’aankaan.\nCabdi Xussein Cismaan: Dadka deegaanka qashinkooda uma qaadaan goobta loogu talo galay in lagu daadiyo, taa badalkeed webiga ayay ku daadiyaan taas oo dhibaato badan ku haysa qof walba oo degan Beledweeyne. Webiga wuxuu horey u lahaa bar marinno ah, oo u go’an xoolaha kaasi oo ka duwanaa halka ay dadka ka dhaansadaan. Laakini hataan nidaamkaa ma jiro oo webigii meelna geedo ayaa gooyay meelna qashinka ayaa xiray.\nQashinkaan lagu shubo webiga ayaa qayb ka ah dhibaatada fatahaadda soo noqnoqoto ee magaalada. Biyaha webiga waxay wataan carro taasi oo marka ay ku dhegto qashinka la is dulsaaray yareeysa moolka webiga. Tani ayaa sababto fatahaad marka uu webiga biyo keeno.\nRadio Ergo: Ma wax caddaymo ah oo tusinaaya in qashinka uu qayb ka yahay sababaha dhaliya fatahaada miyaa jira mise waa un wax ay aaminsanyihiin masuuliyiinta magaalada?\nCabdi Xussein Cismaan: Khibrad baan u leenahay. Beledweeyne ma ka jirin fatahaado soo noqnoqda ka hor inta aan qashinka webiga lagu daadin. Dowladdii dhexe ayaa ka celin jirtay rayidka in ay qashinka ku shubaan webiga, balse hataan dadka ayaad mooddaa inay dabacsanaanta dowladda hoose ay ka faa’ideysanayaan. Dhibaatada jirto ayaa ah in webiga uu magaalada ku hareeraysanyahay, mid walbana wuxuu qashinka uga soo ridaa dhinaciisa. Waxaan u xil saari doonnaa dad khaas ah oo ka howl galo soo qabashada dadka qashinka ku rida webiga si loo mariyo sharciga.\nXaafadda Buundo Wayn ayaa ugu daran oo qashinka ku tuura webiga. Shaqada nadiifinta webiga waxaa qabani jirtay dowladda hoose balse hataan ma hayno lacag aan ku nadiifino.\nRadio Ergo: Ka mas’ul ahaan maxaad sameeyseen si aad u ilaalisaan nadaafadda webiga?\nCabdi Xussein Cismaan: Wacyi gelin ayaan bulshada Beledweeyne u sameeynay. Duqa magaalada ayaa maalin dhan wacyi gelinaaysay bulshada ku nool Buundo Wayn ayadoo uga digtay dadka khatarta ka dhalan karta in qashinka lagu tuuro webiga. Sidoo kale waxay wacyi gelin u sameeysay dadka ka shaqaysta suuqa magaalada kuwaasi oo ay u sheegtay inay joojiyaan qashinka ay ku tuurayaan webiga. Makhaayadaha ayaa ugu badan waxa qashinka geeya webiga. Waan u sheegnay inay joojiyaan balse wali wax isbeddel ah kama jiraan.\nBeledweeyne waxaa ka jira gadiidyo shaqsi ah oo lacag yar ku qaado qashinka, waxayna ku soo tuuraan meelaha qashinka loogu talagalay balse makhaayadaha ayaa qashinkooda u dhiiba wiilasha biyaha dhaamiyo kuwaasi oo ay siiyaan lacag aad uga jaban tan gaadiidka. Wiilashaan ayaa qashinka ka tuura buunddada oo ku rida webiga.\nRadio Ergo: Maxaad u malaynaysaa inay tahay sida ugu fiican ee arrintaan lagu xalin karo?\nCabdi Xussein Cismaan: Qashinka magaalada aad ayuu u badan yahay mana jiraan hay’ado dowli ah oo ka howl gala nadiifinta iyo ilaalinta webiga. Qof walba oo ku nool Beledweeyne waa in uu isagu is-xilqaamo oo ilaaliyaonadaafadda wadooyinkeenna. Labadii toddobaaf ee la soo dhaafay aniga iyo kooxdayda waxaan ka guraynaay qashinka oo laamiga aad uga buuxay.\nMuqdisho: Haween barakacay oo iskaashi ku sameeya alaabaha farshaxanka oo carruurtooda u hela cunno ku filan iyo waxbarasho\nBeeralayda deegaanka Camaara oo sanadkan aan rajo ka qabin in ay ka faa’iideystaan roobka gu’ga, markii ay abuur waayeen\nQoysas abaarta uga soo barakacay xadka Itoobiya oo caawimaad ka soo raadiyay Hiiraan\nCeelal cusub oo biyo-yaridii ay uga baxeen xoolo-dhaqatada Jarar\nQoysas colaad ku barakacay oo dib ugu noqday guryahoodii iyo beerahoodii oo la gubay


Home Wararka Dowladda ‘Somaliland” oo Diiday Bannaabax ay ku Baaqeen Xisbiga Wadani Kana xertay...\nDowladda ‘Somaliland” oo Diiday Bannaabax ay ku Baaqeen Xisbiga Wadani Kana xertay Sarkaal Sare.\nWar aynu iminka ka hellay Magaalada Hargeysa ayaa sheegaya in Xabsiga la dhigay xogahaya Xisbiga waddani. Ciidamadda Booliska Hargeysa ayaa Xeray Xoghayaha Guud ee Xisbiga Waddani Khadar Abdi. Waraka waxay sheegayaan inay Xarigga khadar loo aaneynayo bannaanbax berrito looga dhawaaqay Hargeysa oo uu ku baaqay gudoomiyaha Xisbiga Wadani.\nXisbiga waddani waxaa uu aad uga soo horjeestay guddiga doorashooyinka Qaran ee Somaailand, waxayna ku eedeeyeen in MW Muusa biixi uu si cad ugu tumanayo xeerarka u yaalla Somailand.\nHaddaba maalinta berri ah ayuu ku baaqay guddoomiyaha Xisbigaas Waddani Cabduraxman Cirro bannanbax ka dhaca Gobolka Hargeysa. Wararka waxay sheegayaan in taliyaha boliiska uu diiday isagana diiday bannaanbaxaas oo uu ku tilmaamay sharcidarro.\nWaxaa beryahaanba soo baxayey Somaliland iskudhac siyaasadeed oo u muuqda inuu hadda faraha ka baxayo. Cirro waxaa u ku eedey MW Biixi inuu kala qeybinayo bulshada reer Somaliland oo xisbigooda lagu eedeynayo inuu Somali weyn u xaglinayaan.\nCabdiraxmaan waxaa uu ku baaqay inay taagarayaashiisu isugu yimaadaan xaruunta xisbiga berito 8 aroornimo si loogu sheego arrimo muhiim ah. Hasa yeeshee dowlada Muse Biixi ayaa ka cabsi qabta inuu noqdo bannaanbax wax ka badala siyaasadda adadag ee Muuse Iyo Xisbigiisa ku maamulaan Somaliland xelligaan.\nXeritaanka xoghayaha guud ee Xisbiga Khadar Abdi oo ka mid yhakhsiyaadka ugu firfircoon xisbigaas iyo Joojinta mudahaaraadka waxay abuuri kartaa inuu isku dhac yimaado waana cabsida caawa dad badan oo reer Hargeysa ah ay qabaan.


Home Wararka Ururka Alshabaab oo sheegtay masuuliyada qaraxii ka dhacay Boosaaso\nUrurka Alshabaab ayaa sheegtay masuuliyada qarax miino oo shalay galinkii dambe ka dhacay magaalada Boosaaso kaasoo lala eegtay goob ay ku sugnayeen saraakiil ciidanka amniga Puntland.\nUgu yaraan hal qof oo shacab ahaa ayaa ku geeriyooday weerarkaas, waxaana ku dhaawacmay saddex kale oo uu ku jiro taliye ku xigeenkii hore booliiska gobolka Bari, Axamed Jaraale.\nWeerarka ayaa ka dhacay maqaayad ku dhow garoonka diyaaradaha ee magaalada Boosaaso, wuxuuna ahaa miinada laga hago meelaha fog. Ammanka magaalada Boosaaso ayaa faraha kasii baxaya, iyadoo isla shalayna magaalada lagu dilay taliyihii hore ee kantaroolka magaalada Bosaso.\nPrevious articleSafiyo Abuukar Karaani oo caawa Muqdisho lagu dilay\nNext articleSiyaasiyiinta beesha Xawaadle oo ka horyimid ciidanka la geeyay Baladweyne\nQoddobada Culus ee laga soo saaray Shirweynaha Beelaha Hawiye ee Muqdisho\nRaisal Wasaare Khayre ayaa cisbitaalka Erdogan ku booqday dhawacyada qaraxii afgoye


TAARIIKHDII KOWAAD 7 - Kitaabka Quduuska Ah\n1Wiilashii Isaakaarna waxay ahaayeen Toolac, iyo Fuwaah, iyo Yaashuub, iyo Shimroon, afar bay ahaayeen.\n2Wiilashii Toolacna waxay ahaayeen Cusii, iyo Refaayaah, iyo Yerii'eel, iyo Yahmay, iyo Yibsaam, iyo Shemuu'eel, oo waxay ahaayeen madaxdii reerahoodii oo ahaa reer Toolac, oo qarnigoodiina rag xoog badan bay ku ahaayeen. Wakhtigii Daa'uud joogayna tiradoodu waxay ahayd laba iyo labaatan kun iyo lix boqol.\n3Farcankii Cusiina waxay ahaayeen Yisraxyaah, iyo wiilashii Yisraxyaah oo ahaa Miikaa'eel, iyo Cobadyaah, iyo Yoo'eel, iyo Yishiyaah, oo waxay isku ahaayeen shan, dhammaantoodna waxay ahaayeen rag madax ah.\n4Oo iyaga waxaa la jiray guutooyin ah ciidankii dagaalka sidii ay u kala dhasheen iyo sidii reerahoodu ahaayeen, waxayna ahaayeen lix iyo soddon kun oo nin, waayo, waxay lahaayeen naago iyo wiilal badan.\n5Oo walaalahoodii qolooyinka reer Isaakaar ku dhex jiray oo dhammu waxay ahaayeen rag xoog badan, oo kulligoodna abtiriskooda la tiriyey, oo waxayna ahaayeen toddoba iyo siddeetan kun oo qof.\n6Wiilashii Benyaamiinna waxay ahaayeen Belac, iyo Beker, iyo Yediica'eel, oo ahaa saddex.\n7Wiilashii Belacna waxay ahaayeen Esboon, iyo Cusii, iyo Cusii'eel, iyo Yeriimood, iyo Ciirii, oo ahaa shan, oo reerahoodana madax bay u ahaayeen, rag xoog badan bayna ahaayeen, oo abtiriskoodana waa la tiriyey, oo waxay ahaayeen laba iyo labaatan kun iyo afar iyo soddon nin.\n8Wiilashii Bekerna waxay ahaayeen Semiiraah, iyo Yoo'aash, iyo Eliiceser, iyo Eliyooceenay, iyo Comrii, iyo Yereemood, iyo Abiiyaah, iyo Canaatood, iyo Calemed. Oo intaas oo dhammu waxay wada ahaayeen wiilashii Beker.\n9Oo iyaga sidii abtiriskoodii ahaa waa loo tiriyey iyo sidii ay u kala dhasheen, oo waxay ahaayeen madaxdii reerahooda oo ah rag xoog badan, tiradooduna waxay ahayd labaatan kun iyo laba boqol.\n10Farcankii Yediica'eelna waxay ahaayeen Bilhaan, iyo wiilashii Bilhaan oo ahaa Yecuush iyo Benyaamiin, iyo Eehuud, iyo Kenacanaah, iyo Seetaan, iyo Tarshiish, iyo Axiishaxar.\n11Oo intaas oo dhammu waxay ahaayeen farcankii Yediica'eel sidii ay ahaayeen madaxdii reerahoodu, rag xoog badan bayna ahaayeen, oo intoodii dagaal aawadiis ciidanka u geli kartay waxay ahaayeen toddoba iyo toban kun iyo laba boqol,\n12iyo weliba Shufiim iyo Xufiim oo ahaa wiilashii Ciir, iyo Xushiim oo ahaa ina Axeer.\n13Wiilashii Naftaalina waxay ahaayeen Yaxsii'eel, iyo Guunii, iyo Yeser, iyo Shalluum, oo intaasu waxay ahaayeen wiilashii Bilhah.\n14Wiilashii Manasehna waxay ahaayeen Casrii'eel, oo ay naagtiisii dhashay: (oo naagtiisii addoonta ahaydna waxay u dhashay Maakiir oo ahaa Gilecaad aabbihiis,\n15Maakiirna wuxuu guursaday walaashii Xufiim iyo Shufiim, oo magaceedana waxaa la odhan jiray Macakaah, ) oo wiilkii labaad magiciisana waxaa la odhan jiray Selaafexaad, oo Selaafexaadna wuxuu lahaa gabdho.\n16Oo Macakaah oo ahayd Maakiir naagtiisiina waxay dhashay wiil, oo magiciisiina waxay u bixisay Feresh, oo walaalkiis magiciisana waxaa la odhan jiray Shereesh, wiilashiisiina waxay ahaayeen Uulaam iyo Raaqem.\n17Ina Uulaamna wuxuu ahaa Bedaan. Kuwaasu waxay ahaayeen wiilashii Gilecaad oo ahaa ina Maakiir, oo ka sii ahaa ina Manaseh.\n18Oo walaashiis Hammolekedna waxay dhashay Iishood, iyo Abiiceser, iyo Maxlaah.\n19Wiilashii Shemiidaacna waxay ahaayeen Axyaan, iyo Shekem, iyo Liqxii, iyo Aniicaam.\n20Farcankii Efrayimna waxay ahaayeen Shuutelax oo dhalay Bered, oo isna dhalay Taxad, oo isna dhalay Elcaadaah, oo isna dhalay Taxad,\n21oo isna dhalay Saabaad, oo isna dhalay Shuutelax, iyo weliba Ceser, iyo Elcaad oo ay dileen dadkii reer Gad oo dalka ku dhashay, maxaa yeelay, iyagu waxay u soo degeen inay xoolahooda dhacaan.\n22Oo aabbahood Efrayimna maalmo badan ayuu aawadood u barooranayay, laakiinse waxaa isaga u yimid walaalihiis inay tacsiyeeyaan.\n23Oo isna markaasuu naagtiisii u tegey, kolkaasay uuraysatay oo waxay dhashay wiil. Markaasuu magiciisii u bixiyey Beriicaah, maxaa yeelay, belaayaa reerkiisii ku dhacday.\n24Oo gabadhiisana waxaa la odhan jiray She'eraah, oo iyadu waxay dhistay Beytxooroon tan hoose iyo tan sareba, iyo weliba Useen She'eraah.\n25Oo wuxuu dhalay Refax, oo isna dhalay Reshef, iyo wiilkiisii Telax, oo isna dhalay Tahan,\n26oo isna dhalay Lacdaan, oo isna dhalay Cammiihuud, oo isna dhalay Eliishaamaa,\n27oo isna dhalay Nuun, oo isna dhalay Yashuuca.\n28Oo hantidoodii iyo hoygoodiiba waxay ahaayeen Beytel iyo magaalooyinkeeda, iyo xagga bari Nacaraan, iyo xagga galbeed Geser, iyo magaalooyinkeeda, iyo weliba Shekem iyo magaalooyinkeedii, iyo Casaah iyo magaalooyinkeedii,\n29iyo xagga reer Manasehna Beytshe'aan iyo magaalooyinkeedii, iyo Tacanaag iyo magaalooyinkeedii, iyo Megiddoo iyo magaalooyinkeedii, iyo Door iyo magaalooyinkeedii. Magaalooyinkaas waxaa degganaa reer Yuusuf ina Israa'iil.\n30Ilma Aasheerna waxay ahaayeen Yimnaah, iyo Yishwaah, iyo Yishwii, iyo Beriicaah, iyo Serax oo ahayd walaashood.\n31Wiilashii Beriicaahna waxay ahaayeen Xeber, iyo Malkii'eel oo ahaa Birsaawid aabbihiis.\n32Oo Xeber wuxuu dhalay Yafleed, iyo Shomeer, iyo Xootaam, iyo walaashood Shuucaa.\n33Wiilashii Yafleedna waxay ahaayeen Faasag, iyo Bimhaal, iyo Cashwaad. Intaasu waa ilma Yafleed.\n34Wiilashii Shemerna waxay ahaayeen Axii, iyo Raahgaah, iyo Yehubbaah, iyo Araam.\n35Oo walaalkiisii Xeelem wiilashiisiina waxay ahaayeen Soofax, iyo Yimnaac, iyo Sheelesh iyo Caamaal.\n36Wiilashii Soofaxna waxay ahaayeen Suu'ax, iyo Xarnefer, iyo Shuucaal, iyo Beerii, iyo Yimraah,\n37iyo Beser, iyo Xood, iyo Shammaa, iyo Shilshaah, iyo Yitraan, iyo Be'eeraa.\n38Wiilashii Yeterna waxay ahaayeen Yefunneh, iyo Fisfaah, iyo Araa.\n39Wiilashii Cullaana waxay ahaayeen Aarax, iyo Xannii'eel, iyo Risyaa.\n40Oo kulli intaas oo dhammuna waxay wada ahaayeen ilma Aasheer oo ah madaxdii reerahooda, oo waxay ahaayeen rag xoog badan oo la doortay, oo weliba waxay ahaayeen madaxdii amiirrada. Oo tiradoodii abtiriska loogu tiriyey hawsha dagaalka waxay ahayd lix iyo labaatan kun oo nin.\n< TAARIIKHDII KOWAAD 6\nTAARIIKHDII KOWAAD 8 >


Caafimaad - BBC News Somali\nPosted at 16:25 18 Nofembar 202116:25 18 Nofembar 2021\nPosted at 14:20 2 Nofembar 202114:20 2 Nofembar 2021\nDhimasho ma sababi kartaa hindhisada?\nHindhisada soo booddada ah waxaa lala xiriiriyay suuxitaanka degdegga ah, kaasoo mararka qaar khatar aad u weyn leh.\nPosted at 18:53 29 Oktoobar 202118:53 29 Oktoobar 2021\n4 arrimood oo kaa caawin kara in aad caafimaad iyo farxad ku noolaato\n4 arrimood oo Saynisk uqeeexay oo Muhiim ah islamarkana kaa caawin kara inaad Nolol dheer oo farxad leh ku noolaato.\nPosted at 13:33 24 Oktoobar 202113:33 24 Oktoobar 2021\nWaxyaabaha udgoon sida cadarada ay banii'daanka isticmaalaan ayaa waxay kamid yihiin waxyaabaha uu isbaddalka u horseedayo garaadka macmalka ah ee loo yaqaanno Artificial Intelligence (AI) si tayadooda iyo waxtarkooda loo xoojiyo.\nPosted at 10:23 14 Oktoobar 202110:23 14 Oktoobar 2021\n'Hooyada' unugyadeeda ay kaalinta wayn ka qaateen daweynta cuduro badan\nHenrietta Lacks Waxay ahayd gabadh madow ah oo u dhalatay Mareykanka, taas oo unugyadeeda ay kaalin wayn ka qaateen guusha daweynta casriga ah.\nPosted at 13:35 13 Oktoobar 202113:35 13 Oktoobar 2021\nPosted at 18:18 11 Oktoobar 202118:18 11 Oktoobar 2021\nWaa cudur horseeda in aashatada Uric ay ku badato dhiigga banii'aadanka taas oo kenta in maddada Purine ay gasho jirka.\nPosted at 16:23 11 Oktoobar 202116:23 11 Oktoobar 2021\nJacinta Wambu waa gabadh 24 jir ah oo ku nool dalka Kenya waxay sheegtay in cabsi ay lasoo deristo mar kasta oo aragto ragga xitaa waxaa xilliggaas ku adag inay hadasho.\nPosted at 10:25 10 Oktoobar 202110:25 10 Oktoobar 2021\nNadaafadda afka waa dhibaato ay khubarradu ku sheegeen inay saameyso ku dhowaad 25 boqolkiiba bulshada caalamka. Waxaa jira waxyaabo badan oo dhibaatadan sabab u ah, balse intooda badan waxay la xiriiraan nadaafadda afka.\nPosted at 17:52 8 Oktoobar 202117:52 8 Oktoobar 2021\nDuqnimada waa "cudur" waana la daweyn karaa\nWaayeelnimadu waa dhab oo waa lama huraan, waana halka uu qof walba ku dambeyn doono hadii uu nool-yahay balse hidde -sidaha uu aainsan yahay seenisyahan David Sinclair ayaa taas beeniyay.\nBog 1 of 11


Adeega caafimaad – somali\nHaddii aad a shakidid in aad qabto xanuunka qaaxada fadlan la xidhiidh\ngoob caafimaad ama xarun caafimaad degaanka aad ku nooshahay\nadeegyada caafimaadka shaqaalaha\ngoobta caafimaadka deagaanka aad ku nooshahay ama goobaha caafimaadka ardayda (Arday)\nkalkaaliyaha caafimaad ee xanrunta lagu qaabilo ( dadka codsanya qaxootinmada)\nGoobta caafimaaku/xaruntu waxa ay ku siini ballan aad kula kulanto kalkaaliye caafimaad ama dhakhtar muddo 1-2 casho gudahood ama talo waxa aad yeeleyso.\nQiimaynta xanuunka qaaxadu waxa la bilaabi tiiyo lagu waydiinayo calaamdaha aad ka cabanayso iyo haddii aad xanuuno kale aad ka cabanayso. Waxa kale oo lagu waydiin haddii hore lagaaga daaweeyay cudurka qaaxada iyo haddii aad la deganayd cid qabta xanuunka qaaxada: Sida qoyska dhexdiisa ama halka aad ku nooshahay, goobta aad ka shaqayso ama dugisga ama wadankaad u dhalatay iyo sua’aalo kale.\nHaddii laga shakiyo cudurka qaaxada, sawirka x-ray ee laabta ayaa markasta la qaadaa iyo saambal xaakada ah (oo lagu baadho maykroskoobka iyo beeritaanka xaakada).\nIntaas waxa ku dheeraada dhakhtarka oo sameeya baadhitaanka jidhka ah.\nBaadhitaanka qaaxada ee loo sameeyo dadka waawayn waxa ay ka dhacdaa xarunta caafimaadka. Waxa ay ku xidhantahay xaaladda caafimaad ee bukaanka.\nHaddii cudurka qaaxadu la cadeeyo ama aad looga shakisanyahay, waxa sida ugu dhakhsaha badan laguugu diri isbitaalka si aad u hesho badhitaan dheeraada iyo daawaynta. Haddii ay suurtagal noqoto in aad qabto cudurka qaaxada, kaas oo u gudbi kara dadka kale, waxa lagama maarmaan ah in meel lagaaga helo isbitaalka si deg dega (muddo dawr casho ah gudahood). Haddii kale waxa ay qaadan kartaa muddo a dheer inta meel lagaaga helaayo isbitaalka.\nIsbitaalka, kolka hore waxa lagu dhigi qolka takoorka, si aanad cudurka ugu gudbin dadka kale. Badhitaano iyo shaybaadho dheeraada ayaa laguugu samayn doonaa isbitaalka, waxa aanay ku xidhan tahay kolba xaaladdu siday tahay.\nDaawaynta qaaxada waxa lagu bilaabaa isbtaalka waxana lagu sii wadi doonaa guriga. Daawada qaaxada waxa markasta uu qofku ku hor qaataa, tiiyoo uu arkaayo qof ah xirfadle caafimaad.. Inkasta oo ay xarunta caafimaadku u diyaariso daawada bukaanka, dhahtarka ayaa mas’ul ka ah daawayntaada, go’aankana leh muddada daawadu kuu socoto. Kulamo lagu daba soconaayo bukaanka ayaa ka dhicidoona bukaan-socodka qiyaastii bishiiba ha mar.\nIn la caddeey cudurka qaaxada ee carruurta waxa ay u bahantahay xirfad gaara. Mar haddii uu ilmuhu qaado cudurka qaaxada, iyada/isaga xaladdooda ayaa ka sii dari karta si dhaqso ah. Sidaas darteed badhitaanka loo samaynaayo caruurta da’doodu ka hoosayso 16 sano waxa lagu baadhayaa qaybta caruurta ee isbitaalka.\nBaadhitaanka cudurka qaaxada iyo daawaynteeduba lacag la’aan ayay u tahay qof kasta oo laga helo cudurka qaaxada. Waxa aad ka heli taageero iyo macluumaad ku saabsan daawayntaada shaqaalaha ku daawaynaaya. Xirfadlaha sooshiyalka ee isbitaalka ayaa ku siin kara macluumaad dhinaca xaquuqda sooshiyalka.\nQiimaynta caafimaad ee asaasiga ah\ntaariikhdaada caafimaad oo ah waraysi\nbadhitaanka jidhka oo dhakhtarku sameeyo\nsawirka feedhaha ee raajatada\nbadhitaanka xaakada ee mikaroskoopka iyo beeritaanka xaakada.\nBadhitaan caafimaad oo dheeraada (haddii loo baahdo)\nqalabka bronkoscobi oo\ndhuunaha sambaka lagu eego ama lagu fiiriyo\nbadhitaanka sare ee qalabka CT scan sambabada iyo qalabka MRI (magnetic resonance imaging ).\nbadhitaan gaara oo xaakada lagu sameeyo.


Boqollaal Qof Oo Lagu Xasuuqay Deegaanka Tigray Xilli Abiy-gii Ku Guuleystay Biladda Nabaddu Uu Dhiig Faraha Kula Jiro - Jigjiga Online\nHomeWararka CaalamkaBoqollaal Qof Oo Lagu Xasuuqay Deegaanka Tigray Xilli Abiy-gii Ku Guuleystay Biladda Nabaddu Uu Dhiig Faraha Kula Jiro\nBoqollaal Qof Oo Lagu Xasuuqay Deegaanka Tigray Xilli Abiy-gii Ku Guuleystay Biladda Nabaddu Uu Dhiig Faraha Kula Jiro\nAddis Ababa (JO) – Hay’adda u doodda xuquuqda aadanaha ee Amnesty International ayaa shaacisay inay xaqiijisay xaquuq ka dhacay gobolka Tigray ee dalka Itoobiya, kaasoo ay sheegtay in lagu dilay dad badan oo ay suuragal tahay inay gaadhayaan boqollaal ruux.\n“Waxaan xaqiijinnay xasuuq loo geystay dad shacab ah oo aad u badan, kuwaasoo u muuqday inay yihiin dad magaalada ka xamaasha oo aan sinaba ugu lug lahayn howl-galka milatari ee socda. Tani waa musiibo naxdin leh oo inta ay la egtahay uu sheegi karo waqtiga oo kaliya maadaama adeeggii isgaarsiinta ee gobolka Tigray uu wali xiran yahay,” ayuu yidhi Deprose Muchena, oo ah agaasimaha Amnesty International ee Bariga iyo Koonfurta Afrika.\nSarkaalka u hadlay hay’adda ayaa dalbaday in sida ugu dhakhsiyaha badan dib loogu fasaxo khadka isgaarsiinta ee deegaankaas.\n“Dowladdu waa inay dib usoo celiso isgaarsiinta gobolka Tigray si wax looga ogaado ficillada ay milatarigeeda ka sameynayaan gobolka, loolana xisaabtamo, iyo sidoo kale in la xaqiijiyo adeegyada bani’aadannimo ee ay sameynayaan hayadaha gargaarka iyo kuwa kormeera xuquuqda aadanaha. Amnesty International waxay si walbaba sii wadi doontaa inay wax kasta u adeegsato diiwaangalinta lagu sameynayo xaaladda iyo soo bandhigidda xadgudubyada ay sameynayaan dhinacyada uu dagaalka u dhaxeeyo.” Ayuu sii raaciyay hadalkiisa.\nAmnesty International ayaa sheegtay sawirro iyo muuqaallo laga soo qaaday meydad oo lasoo gaadhsiiyay ay u adeegsatay qalabka satellite-ka ayna xaqiijisay in waqtigooda uu yahay 9-kii bishan November.\nGoobta uu xasuuqaas ka dhacay ayey hayaddu ku sheegtay magaalada Mai-Kadra oo ku taalla dhinaca galbeed ee gobolka.\nMaalmihii lasoo dhaafay waxaa sii xoogeysanayay xasaradda gobolka Tigray oo in muddo ahba taagnaa.\nDowlad deegaanka Tigreeda ee woqooyiga dalka Itoobiya ayaa bishan gudaheeda amar ku bixisay in la abaabulo guud ahaan dadka ku nool gobolkaasi, xilli ay sii kordheyso cabsida laga qabo in colaad xooggan ay ka dhacdo gobolkaasi.\nXukuumadda deegaanka Tigreeda ayaa sheegtay in ay khasab tahay in shacabka gobolkaasi ay “iska difaacaan duulaanka” dowladda federaalka ee Itoobiya.\nRai’salwasaaraha Itoobiya, Abiy Axmed, ayaa horraan ku gacan seyray codsi uga yimid maamulka Tigreeda, kaasi oo ahaa in dhibaatada ka taagan gobolkaasi lagu xalliyo wadahadal.\nQaramada Midoobay ayaa maanta sheegtay in adeeg gargaar oo loo fidinayay kumannaan ruux uu halis u yahay inuu joogsado sababo la xiriira dagaalka ka billowday gobolka Tigray.\nCatherine Sozi, oo ah madaxa Qaramada Midoobay ee dalka Itoobiya, ayaa BBC-da ku tidhi: “Waxaa lasoo tabiyay inay go’een adeegyo muhiim ah, sida burka iyo shidaalka.”\nDowladda Itoobiya ayaa ugu baaqday ciidamada Tigray inay isa soo dhiibaan xilli ciidamada federaalka ay wadaan howlgal ay ku qabsanayaan deegaano badan.\nWaxay arrintani imaaneysaa xilli baarlamaanka Itoobiya uu u codeeyay in xasaanadda laga qaado xildhibaano dhowr ah oo kasoo jeedo Tigray.\nDagaalka ayaa bilaabmay toddobaad ka hor kaddib markii Ra’iisul Wasaaraha uu ku dhawaaqay howlgal militeri oo ka dhan ah TPLF.\nWaxaana lagu soo warramayaa in labada dhinac ay boqolaal qof kaga dhinteen dagaalka.\nDowladda ayaa kalsooni ka muujineysaa dagaalka, wasiirka gaashaandhigga Kenea Yadeta wuxuu sheegay in muddo aysan qaadan doonin in caddaallada la hor keeno madaxda TPLF.\nMadaxweyne Erdogan Oo Lagu Dhaliilayo Kaalmooyinka Iyo Garabka Uu Siiyo Somaliya


Tuesday September 18, 2018 - 10:32:04 in Wararka by Liibaan Jeexoow\nLabada madaxweyne oo ku kulmay magaalada Sotshi ee dalka Ruushka ayaa ku heshiiyay in gobolka Idlib laga sameeyo mandiqad ka caagan hubka, taas oo laga sameynayo gobolka Idlib.\nMandiqadan hubka ka caagan waxaa lagu sheegay iney gaareyso 15 illaa 20 km, waxaana laga sameynayaa meel u dhexeysa ciidamada Nidaamka iyo Kooxaha kacdoon wadayaasha, iyadoona ay gacanta ku haynayaan ciidama isku dhaf ah oo ka socda Turkiga iyo Ruushka.\nFaladamir Butin ayaa shardiyay in gobolka Idlib laga saaro waxa uu ugu yeeray kooxaha Argagaxisada, waana mid adag iney dhacdo arintan, maadaama inta ugu badan gobolka Idlib ay ku suganyihiin Jamaacaad jihaadi ah oo ku jira liiska waxa loogu yeero Argagaxisada.\nLabada madaxweyne waxay kaloo isku raaceen in gobolka Idlib laga saaro hubka culus ee waaweyn, kaas oo ay gacanta ku hayaan kooxaha mucaaradka, lamana oga in arikan uu meel mari doono iyo in kale.\nOrdogan ayaa sheegay in dowladiisu ay xooga saari doonto in la joojiyo howlgal kasta oo milliteri oo ka dhici kara Idlib, ama camaliyaad ay soo qaadaan kooxaha kacdoon wadayaasha oo ka dhan ah malleeshiyaadka Nidaamka Nuseyriyada.\nDadka wax taxliiliya ayaa sheegaya in heshiiska labada madaxweyne ay ka dhigantahay inuu dib u dhacay howlgal la fuliyay in malleeshiyaadka Nidaamka iyo kuwa Ruushka ay kusoo qaadaan gobolka Idlib, dhanka kalana waxaa saldhigyada Ruushka ee Suuriya ay ka badbaadi doonaan in lagu soo qaado wax weerar ah.\nInkastoo danaha iyo siyaasadhaa dowladaha ay mar weliba isbedeli karaan, ayaa waxaa muuqata in shacabka muslimka ah ee Suuriya iyo mujaahidiintooda saadiqiinta ah ay Allaah ku tiirsanyihiin, waxaana gobolka Idlib ka socda diyaar garow aan horey loo arag oo ay sameynayaan dadka muslimiinta ah.


“Waa idin Gowracayaa.”.-Laacib ka ciyaara Premier Leagu oo Kaarka Cas lagu siiyay Dhacdo YAAB leh uu ku sameeyay isla Taageerayaashiisa!! – Gool FM\n“Waa idin Gowracayaa.”.-Laacib ka ciyaara Premier Leagu oo Kaarka Cas lagu siiyay Dhacdo YAAB leh uu ku sameeyay isla Taageerayaashiisa!!\nByare June 2, 2018\n(Europe) 02 Juunyo 2018. Kulan Saaxibtinimo uu xulka Turkiga la yeeshay Tunisia ayaa waxaa kaarka cas loo taagay weeraryahanka xulka Turkiga iyo kooxda Everton Cenk Tosun kaddib markii uu Dil ugu goodiyay taageerayaashii dhiiro galinayay dalkiisa.\nTosun ayaa la sheegayaa inuu farta ku fiiqay Taageerayaasha uguna goodiyay inuu gowracayo isagoo gacanta luqunta mariyay kaddib markii la sheegay in qaar ka mid ah Taageerayaasha ay walxaha holca ku tuureen dhanka Qoyska Weeraryahanka Everton.\nSaaxiibadiisa xulka Turkiga ayaa isku dayay inay celiyaan saaxiibkooda balse ka baxsaday isagoona u hanjabay taageerayaasha, laakiin waxaa lagu abaal mariyay in loo taagay Kaarka Cas.\nKulanka Saaxiibtinimo ee Turkiga io Tunisia ayaa ku idlaaday 2-2, Tosun ayaana Rigoore u dhaliyay xulkiisa.\nAlisson Becker oo xiiseenaya u dhaqaaqista Real Madrid marka loo fiirio kooxaha kale ee daneenaya saxiixiis


“Waxaan ku riyoonayay in Neymar Jr uu ku biiro Real Madrid” – Roberto Carlos – Gool FM\n(Madrid) 27 Mar 2020. Halyeeyga reer Brazil iyo kooxda kubadda cagta Real Madrid ee Roberto Carlos ayaa wuxuu shaaca ka qaaday inuu xiiseynayay in xiddiga ay isku wadanka ka soo wada jeedaan ee Neymar Jr uu ka soot ago naadiga Paris Saint-Germain si uu ugu wareego Los Blancos.\nNeymar Jr ayaa u dhaqaaqay kooxda Paris Saint-Germain xagaagii 2017, wuxuuna kaga soo biiray Barcelona, kaddib markii ay kooxda PSG bixisay qiimaha lagu burburiyay qandaraaskiisa, kaasoo lagu qiyaasay 222 milyan euro.\nHalyeeyga reer Brazil iyo kooxda kubadda cagta Real Madrid ee Roberto Carlos ayaa u sheegay “Fox Sports”:\n“Haddii ay igu xirnaan laheyd wuxuu Neymar joogi lahaa kooxda Real Madrid waqti dheer, laakiin nolosha uma socoto sida uu qofka mar walba doonayo”.\n“Xiddigaha waa weyn ee kubadda cagta waa inay u ciyaaraan kooxaha waa weyn ee ugu fiican adduunka, Real Madrid ayaa tixraac u ah ciyaaryahan kasta”.\n“Ma dooneysaa inaad ku guuleysato koobka UEFA Champions League? Marka imaaw kooxda Real Madrid”.\nEmile Heskey oo u tilmaamay Jack Grealish kooxda uu si wanaagsan ugu soo bixi doono haddii uu ku biiro


Puntland oo Ciidamada uga digtay inay ku milmaan Siyaasadda - Awdinle Online\nPuntland oo Ciidamada uga digtay inay ku milmaan Siyaasadda\nTaliska Ciidamada Booliska Maamulka Puntland ayaa uga digay guud ahaan Ciidamada inay ku milmaan siyaasadda, xilli Puntland ay wado diiwaangelinta codbixiyeyaasha doorashooyinka Golaha degaannada Maamulkaas.\nTaliyaha Ciidamada Booliska Puntland Janeraal Cabdi Xasan Xuseen ayaa sheegay in Ururada siyaasadda ay u siman yihiin Booliska, isla markaana aysan ka aqbaleyn Ciidamada inay Urur gaar ah u hiiliyaan ama ku biiraan, taasina ay mamnuuc ka tahay.\nSidoo kale Taliyaha waxaa uu hadalkiisa intaasi uu ku daray in Puntland ay diyaarisay Ciidamo qaba tababar gaar ah oo ku saabsan ilaalinta degaanka si uusan u dhicin nabaad guur, isla markaana loo dhaqan geliyo Amaradii kasoo baxay Wasaaradda degaanka iyo isbedelka Cimilada Puntland.\nUgu dambeyn Taliyaha Ciidamada Booliska Puntland Janeraal Cabdi Xasan Xuseen waxaa uu sheegay in Puntland sidoo kale ay mamnuucday Gawaarida aan taargooyinka laheyn, isla markaana Gawaari qaarkood ay leeyihiin Mas’uuliyiin ka tirsan Puntland la qab qabtay.\nWarkaan kasoo baxay Taliska Ciidamada Booliska Puntland ayaa waxaa uu kusoo aadayaa xilli dhawaan Puntland ay qorsheyneyso in doorashada soo socota ay noqoto mid lagu galayo Xisbiyo, sidoo kalena dhamaan degmooyinka & Gobolada Puntland loo sameeynayo Gole degaan.\nPrevious articleKenya oo ka digtay inay joojin karto duulimaadyada bani’aadannimo ee Soomaaliya\nNext articleLaamaha Amniga oo toogtay Nin hubeysnaa


Home Wararka Puntland oo sheegtay in ay qabatay Kooxo dil ka geystay Gaalkacyo\nPuntland oo sheegtay in ay qabatay Kooxo dil ka geystay Gaalkacyo\nSaddex qof oo ka soo kala jeeda Puntland iyo Galmudug, labo ka mid ahna yihiin saraakiil ciidan ayaa xalay lagu dilay magaalada Gaalkacyo ee xarunta gobi.\nSida uu sheegay guddoomiyaha gobolka Mudug ee Puntland Cabdiladiif Muuse Nuur (Sanyare) waxaa fiidkii hore ee xalay waqooyiga Gaalkacyo lagu dilay qof ka soo jeeda Galmudug, dhacdadaas oo sababay in labo sarkaal oo ka tirsan Puntland la afduubo oo lagu dilo koonfurta Gaalkacyo.\nGuddoomiye Sanyare oo shir jaraa’id ku qabtay Gaalkacyo wuxuu sheegay in ay gacanta ku hayaan ciddii dilka ka gaysatay dhanka Puntland, sidaas si la mid ahna ay Galmudug ka rajaynayaan in ay soo qabtaan ciddii falka ka gaysatay dhankooda.\nGuddoomiye Sanyare wuxuu tilmaamay in Puntland iyo Galamudug ay kuwada jiraan la dagaalanka Al-shabaab, wixii amni-darro ah oo ka dhexdhaca labada maamulna ay u arkaan mid loogu adeegayo Al-shabaab.\nPrevious articleAbiy Axmad oo u yeeray C/raxman Ciro si uu qeyb uga noqdo heshiiska Somaliland iyo Itoobiya\nNext articleDeni oo magacaabay wasiir iyo wasiir ku xigeen ka tirsan golaha xukuumadda Puntland


Wednesday September 16, 2020 - 17:02:56 in Articles by Hadhwanaag News\nW/Q: Ahmed Osman Mohamad. (Aanis).\nQormadan waxaan kusoo qaadanaynaa\nEreyga Hoobal oo Yaasiin C. Keenadiid ku fasiray: shaydaanka ciyaaraha la tunto, aabbaha u ah. Buuggiisa kalena, ("Ina Cabdulle Xasan), isagoo ka faaloonaya ereyga Jinni wuxuu xusay: "Jinniyada wanaagsan waxaa ka mid ah midka maansooleyda Soomaaliyeed gacan ku siiya curinta maansada. Jinniga noocaan ah waxaa la yiraahdaa, Hoobal.\n"Hoobal Soomaalidu waxaa loo bixiyaa qofka heesaha iyo fanka u go'ay".\nMagacaan Hoobal wuxuu u eg yahay magac sanamkii Carabtu caabudi jirtay Islamka ka hor oo ahaa Hubal. Sanamkaas asalkiisii hore waxaa carriga Shaam ka keenay Caamir Bin Luxey, oo hogaamiye u ahaa qabiilka Khuzaaca. Waana sanamkii ugu horreeyay ee Qureysh kacbada ag dhigato, baa la yiraahdaa. Haddaba, xiligii Islaamka ka hor Qureysh iyo Soomaaliya in xiriir ka dhexeeyay wax muujinaayo habayaraatee lama hayo.\nWaxaase u badantahay in ay ahaayeen Finiiqiyiinta (Fenici) dadka soo gaarsiyay Soomaliya dhaqanka Hoobal, Islaamka ka hor.


Shiileeyaha saliid-la'aanta ee Innsky: fikradda, soo jeedinta iyo in ka badan. mudan\nDiyaaradda Philips Airfryer HD9621/90\nAcifry Express Cunto fudud\nCecofry Compact Degdeg ah\nMoulinex fudud shiilan\nShiilan saliid la'aan ah Innsky\nWaxaan rabnaa inaan bedelno caadooyinka maalinlaha ah ee cuntadeenna, taasna, waxaan had iyo jeer haysanaa caawimo ama dhiirigelin sida Shiilan saliid la'aan ah Innsky. Maadaama tignoolajiyadadeedu ay ku saleysan tahay nidaamka kulaylka sida caadiga ah. Maxaa foornadaas ka dhigaysa mid u muuqata, xagga bilicdeeda iyo dhammaadka suxuunta, labadaba.\nShiilan la mid ah kan aan kuu soo bandhigno ayaa waxtar weyn kuu yeelan doona maalinba maalinta ka dambeysa. Sababtoo ah waxay nagu badbaadin doontaa waqti badan jikadaWaxaan samayn doonaa suxuun cajiib ah oo ka badan textures delicious iyo sababtoo ah waa ugu fudud in la isticmaalo. Sidaa darteed, had iyo jeer waxay noqon doontaa dareenkaas aan soo sheegnay si aan u daryeelno nafteena laakiin sida ugu fudud. Ma rabtaa inaad ogaato sida?\nIyada oo la dhimay\nInnsky Fryer oo aan lahayn ...\nTilmaamaha Fryer Innsky\n10 in 1 mishiin\nWaxaan uga hadalnaa sidii Innsky Oilless Fryer. Laakiin dabcan waxaad haysataa fursado badan oo badan marka ay timaado cunto karinta. Tan iyo markii aan odhan karno in ay sidoo kale waa foornada, halkaas oo Waxaad samayn kartaa diyaargarow kala duwan laga bilaabo macmacaanka ilaa pizza-yada ugu macaan. Dhanka kale, sidoo kale waa shiilan iyo xitaa fuuq-baxa miraha. Maadaama heerkulkeedu kala duwanaan karo iyadoo ku xiran tahay inaad dubanayso cuntada ama aad dubayso, sidaas awgeed waxay nooga tagaysaa suxuunta ugu macaan.\nfududahay in la isticmaalo oo badbaado leh\nMid ka mid ah faahfaahinta aan eegno marka la iibsanayo shiilan saliid la'aan ah Innsky waa in ay fududahay in la isticmaalo. Xaaladdan oo kale, waanu saxnay sababtoo ah waa nooc dareen leh. Marka la eego Waxay leedahay shaashad aad ka dooran karto habka karinta. Intaa waxaa dheer, ma werwerin kartid sababtoo ah waxay leedahay nidaam wareeg ah, sidaas oo kale, ayaa isku rogi doona cuntada lafteeda. Uma baahnid in aad ka digtoonaato in aad soo jeediso! Intaa waxaa dheer, waxaad arki kartaa meesha saxanka aad jeceshahay ay ku jirto iftiinka gudaha ee uu leeyahay. Haddii aadan jeclayn karinta ama haddii aadan aqoon sida loo kariyo, hadda waxay u ekaan doontaa liddi ku ah fryer.\nHeerkulka wuxuu u dhexeeyaa 80ºC ilaa 200ºC\nInkasta oo mudnaanta aynaan ogaanin isaga, waa run taas Heerkulka heerkulka waa mid kale oo ka mid ah qodobbada wanaagsan ee la tixgeliyo. Sababtoo ah, sida kiiskan oo kale, fursadaha kala duwan ayaa aad u ballaaran tani waxay u tarjumaysaa doorashooyin badan marka ay timaado cunto karinta. Way kulushahay in la dubayo ama la shiilo oo la dubay. Kuleylku si dhakhso ah ayuu u qulquli doonaa iyada oo ay u mahadcelinayaan taageere gudaha ah.\nSi fudud ayaa loo nadiifin karaa\nMarka laga soo tago karinta karinta iyada oo aan wax bakhti ah ku dhex jirin jikada, shiilan saliid la'aan ah oo Innsky ah oo sidan oo kale ah ayaa sidoo kale na badbaadisa wakhtiga nadiifinta. Sababtoo ah Qaybaheeda oo dhan waa laga saari karaa oo lagu dhaqi karaa makiinada weelka dhaqda, haddii aad rabto. Xitaa waxaad ka saari kartaa albaabka foornada si aad u nadiifiso. Haddii aad gacanta ku dhaqdo, xasuusnoow in saabuun khafiif ah oo daryeesha dusha sare iyo isbuunyo ama maro iyagana ka sii fiican ay mar walba ka wanaagsan tahay. Haddii isticmaal kasta ka dib aad qaadato tallaabadan, waxaad had iyo jeer yeelan doontaa in ka badan si qumman.\nAwoodda 10 litir\nWax dhib ah nagama yeelan doono marka la karinayo. Sababtoo ah leh awoodda 10 litir ayaa ku filnaan doonta quudinta qoys ballaaran. Tani waxay noo ogolaanaysaa inaanu samayno cunto hal mar wax ka badan ka dibna ku hayno talaajadda. Sidoo kale, ka fikir inaad samayn karto laba saxan, si aan qofna u sugin menu caafimaad leh iyo in waxaas oo dhan lagu daro, waxay leedahay cabbir siman.\nWaa mid ka mid ah tas-hiilaadka ugu wanaagsan ee Shiilan-la'aanta saliidda Innsky na siiso. Sababtoo ah Thanks to daaqadeeda hore waxaan arki karnaa sida barta karinta ay u socoto mar walbana is deji. Intaa waxaa dheer in la leeyahay nalal lagu daro, si aan wax u seegin mar kasta.\n1500 W awood\nSidoo kale Awoodeeda ayaa nagu hogaaminaysa inaan ka hadalno qalab weyn. Maadaama ay noo ogolaan doonto inaan si degdeg ah oo hufan u samayno dhammaan noocyada suxuunta. Maxaa nooga tagaya menus aad u kala duwan waana awooddeeda cidda iyaduna eedda leh. Had iyo jeer waxaad heli doontaa dhammaystirka aad runtii rabto, taas oo ah, shiilan sidan oo kale ah waxay noqon doontaa saaxiib weyn noloshaada.\nInnsky Oil Agabka Fryer Free\nSaxarada fuuqbaxa: Sida magaceeda ka muuqata, kuwani waa saxaarad aad isticmaali karto si aad u fuuq baxdo. Laakiin waxa intaa ka sii badan, sidoo kale waa taageerooyinka ugu fiican ee lagu kari karo dhowr marxaladood. Si aad ugu raaxaysato dhowr suxuun hal mar quraacda, adiga oo had iyo jeer badbaadinaya wakhti iyo tamar.\nSkewers for dubaySkewers waa qalab kale oo aan jecelnahay. Sababtoo ah waxaan samayn karnaa hilibka ama khudaarta skewers mar kasta oo aan rabno. Maxaa naga dhigi doona in aan ku raaxaysanno cuntada duban ama barbecue in ka badan laakiin laga bilaabo shiilayadeena qoto dheer. Skewers xooggan, oo leh qaab qumman si ay u xajiyaan oo ay u helaan natiijooyinka ugu fiican.\nDambiisha durbaanka ee jajabyada baradhada: Waxay si gaar ah ugu habboon tahay shiilan Faransiiska. Sababtoo ah waxay ku saabsan tahay dambiil si fudud loo dhex geliyo oo wareegta. Maxaa ka dhigaya hawada kulul inay si fiican u gasho natiijada cuntaduna way ka sii xumaanaysaa intii la filayay. Sidaa awgeed, aad bay guul u tahay in la arko sida cuntooyinkani u jajabaan sida aan u jecelnahay.\nRotisserie digaag: Haddii aad rabto inaad hesho digaag duban waqti yar iyo dadaal yar, ka dibna qalabkan waxaad ka heli doontaa. Nooc ka mid ah skewer oo ku dheggan hilibka laftiisa ka dibna ku dheggan labada dhinac ee shiilan. Tani waxay qabataa shaqo la mid ah dambiisha ama dambiisha aan soo sheegnay. Tan iyo markii ay u rogi doonto si hilibku u noqdo mid isku mid ah.\nSaxanka faleebada: Si marka ay timaado nadiifinta wax walba ay u dhaqso badan yihiin, ma jiraan wax la mid ah sharadka saxanka dhibicda. Waxa la dhigayaa qaybta hoose iyo dusheeda dhammaan cuntada aanu ku karsanayno. Sidaan ognahay. Inkasta oo aynaan si dhib leh u isticmaalin saliidda, cuntooyinkan ayaa had iyo jeer leh casiir laga saaro xilliga karinta. Markaa saxaarad sidan oo kale ah ayaa daryeeli doonta soo ururinta si ay hadhow u samayso suugo ama u tuurto.\nFargeeto duban: Marka ay timaaddo daloolinta ama saarista hilibka, waxaan sidoo kale u baahanahay wax noo gaar ah. Maxaa ka fiican in lagu sharadeeyo fargeetada barbecue. Waxay ka kooban tahay gacan raaxo leh iyo laba furin oo fican, oo ku raaxaysan in ay si fiican u xajistaan qaybaha hilibka ee aan dubnay.\nSida uu u shaqeeyo Shiidaalka Innsky ee Fryer-ka Bilaashka ah\nXaqiiqdu waxay tahay in ay tahay hawl aad u degdeg badan oo fudud. Sababtoo ah, Waa in aan nidhaahnaa marka hore waa in aad shid oo aad ku dartaa qaado oo saliid ah, Hadday arrintu sidaas tahay. Oo waxaad ku samayn doontaa weelka wax lagu karsado. Waxaad dhigi kartaa dambiisha oo aad sugi kartaa dhowr daqiiqo ilaa uu shiilanku kululaado. Waxaad ogaan doontaa inay diyaar tahay sababtoo ah waxay leedahay tilmaame ku ogeysiin doona.\nHadda waa waqtigii aad albaabkaaga furi lahayd, cDhig cuntada aad diyaarinayso oo hagaaji wakhtiga iyo heerkulka, sida ku cad saxanka. Maadaama guddigeeda aad ka arki karto sida aad u leedahay calaamado taxane ah oo aad ka dooran karto iyadoo ku xiran haddii ay tahay hilib, kalluun, pizzas, iwm.\nMa noqon doonto mid adag, sababtoo ah waxay leedahay 10 barnaamij oo horeyba loo habeeyey tallaabooyinkan oo runtii ah kuwa aasaasiga ah ee kuu qaban doona dhammaan shaqada adiga. Inkasta oo haddii aad rabto dhammaystirka crunchier xitaa, markaa waxaad samayn kartaa barnaamij sida waafaqsan baahiyahaaga.\nFryer-ka Innsky ma la yimaadaa buug cunto karinta?\nHaa, shiilayuhu waxa uu leeyahay buug cunto karin ah si aad u ogolaato in mala-awaalkaaga uu duulo oo had iyo jeer miiskaaga ku haysto fikrado menu-ka yaab leh. Waxay leedahay suxuunta nooc kasta ah, taas oo aad ka heli doonto cunto kariye aad u faahfaahsan, oo leh cuntooyin aasaasi ah iyo kuwo caafimaad qaba, marka lagu daro cayimida wakhtiga karinta iyo kuwa qadeeya.\nWaxa kale oo aad heli doontaa qayb la-talin ah iyo sidoo kale cabbirro, si aad u ogaato qaddarka saxda ah marka ay timaado diyaarinta dhammaan noocyada cuntooyinka. Adigoon iloobin inaad ku haysato dhowr luqadood.\nHaddii aad weli shaki ka qabtid mawduuca heerkulka, waxaad jeclaan doontaa inaad ogaato in buug-gacmeedka cuntada oo dhan si fiican loo xusi doono, iyo sidoo kale wakhtiga diyaarinta iyadoo loo eegayo cadadka cuntada. Maxaa kale oo aan codsan karnaa?\nXusuusnow in qaybtayada buugaagta ku saabsan cuntada karinta ee saliida lagu kariyo Waxaad heli doontaa fikrado badan si aad uga faa'iidaysato shiilan qoto dheer ee Innsky.\nOo haddii aad jeceshahay oo aad rabto inaad ku iibsato qiimaha ugu fiican, markaa waxaad heli doontaa dalabka ugu fiican maanta si aad uga jabanto:\nMa waxaad raadinaysaa shiil aan saliid lahayn oo jaban? Noo sheeg inta aad rabto inaad kharash garayso\nwaxaana ku tusinaynaa fursadaha ugu fiican\n* Dhaqaaq slider si aad u bedesho qiimaha\n⭐ Fryer Saliid la'aan ah » Shiilan saliid la'aan ah Innsky\nSaliida Jimcaha Madoow Fryers Free Free\nCyber Isniinta shiilan saliid la'aan ah\nXuquuqda daabacaadda 2022 Raridda 24h - Dammaanad rasmi ah - Lacag bixin fudud


Eric Abidal oo hoosta ka xariiqay sababihii ka dambeeyay guuldarradii Barcelona ka soo gaartay Liverpool – Gool FM\n(Barcelona) 17 Nof 2019. Agaasimaha ciyaaraha kooxda Barcelona ee Eric Abidal ayaa isku dayay inuu falanqeeyo guuldaradii niyadjabka aheyd ay kala soo laabteen Liverpool lugta labaad wareega afar dhamaadka tartanka Champions League ee xilli ciyaareedkii hore.\nBarcelona ayaa 3-0 kaga soo adkaatay kooxda Liverpool kulnka lugta hore wareega afar dhamaadka tartanka Champions League ee ka dhacay garoonka Camp Nou, laakiin musiibadii Roma ayey markale kala kulmeen garoonka Anfield, kaddib markii loogu awood sheegtay 4-0.\nHaddaba wargeyska “Sport” ee dalka Spain ayaa shaaca ka qaaday wareysi uu bixiyay Agaasimaha ciyaaraha kooxda Barcelona ee Eric Abidal waxaana hadaladiisa ka mid ahaa:\n“Waxaan marka hore ka hadli doonaa kulankii lugta hore, dhamaan taageerayaasha Barcelona waxaay xasuustaan natiijada in ka badan waxqabadka, waxay ahayd ciyaar aad u adag natiijada ugu dambaysayna kama tarjumeyso waxa dhacay”.\n“Kulankii lugta labaad, waxaan u baahneyn gool, waxaan iska luminay inaan gool dhalino, haddii aan gool dhalin laheyn ma jirto cid xasuusan laheyd Liverpool, taasi waa waxa aan ka fekerayay marka aan fadhiyay qeybta tarbuunka, waxay aheyd inaan ka gudubno”.\n“Habeenkii Anfield, waxay aheyd dhacdo ka duwan tii Roma, sababtoo ah iyagu ma aheyn laba kooxood oo si isku mid ah u dhameystiran, balse waxay ahaayeen laba ciyaarood ee isku mid ah, Liverpool ma ahayn Roma, cashir ayaan ka baranay arrintaas, waa inaad xasuusataa in farqiga u ahaa gool, wuxuuna goolkaas matalayay xilli ciyaareedka”.


Romson oo qodbad dareen wadata ka jeedisay kulanweynaha MP - Radio Sweden Somali - Raadiyaha Iswiidhen | Sveriges Radio\nRomson oo qodbad dareen wadata ka jeedisay kulanweynaha MP\nRomson: jihada u jeedno wey cadahay\nLa daabacay fredag 13 maj 2016 kl 11.44\nBadanaa ma sahlaneyd ka hoggaamiye ahaan in aan arrimahan si kalsooni ku dhisantahay uga maqasuuso.\nÅsa Romson horey u ahaan jirtay mid ka mid ah labada hoggaamiye ee xisbiga Miljöpartiet balse dhawaan xilkas laga tuuray ayaa maanta markii ugu horeysey qodbad ka horjeedisay wakiilada xisbiga oo kulanweynahooda sannadka la ah ku leh magaalada Karlstad.\nRomson ayaa qodbaddeeda ku bilowdey in ay isku barbardhigta sida uu xisbiga Miljöpartiet loo arkey inta ay uusan biirin xukumadda oo uu mucaaradka ahaa iyo sida maanta loo arko.\n- Shan sanno ka hor waxaan Miljöpartiet waxuu ahaa xisbiga loo arko casri oo dadka intoodada badan ka helaan. Halka maanta sawir laga heysto xisbiga uusan sidaas u wanaagsaneyn. Sawirka laga heysto siyaasiga iyo xisbiyada isbaddel ayaa ku yimid, sida loo qiimeyana waa adkaatey. Cimilada doodaha iyo aragti curintana waa isbeddeshay\n- Waxaan doonaya in qirto in aysan badanaa aheyn mid sahlan ka hoggaamiye ahaan in aan arrimahan si kalsooni ku dhisantahay uga maqasuuso.\nLaakiin ayaa qodbadeeda ugu baaqdey wakiilad xisbiga in aan dib la fiirin ee horey loo socdo.\n- Hor u socda xisbiga bay’adda iyo dhaqdhaqaaqa dooga waxay tahay in la meel mariyo isbaddel siyaasadeed oo ku taagan bulshada bini’aadnimada ku weyntahay oo dhamaan carruurta oo dhan ka dhexmuuqdaan horumarna ka dhex sameyn karaan.\n- Annaga marna kamo aanan labo labeyn jihadaas, jihadaasna ayuu isteerinka noogu xiran yahay si cad oo aan labo labo ku jirin, ayuu tir Åsa Romson\nKongereska Miljöpartiet oo ka bilowday magaalada Karlsta\nMehmet Kaplan oo is casilay\nWasiirka guriyeynta oo lagu heley in uu la afurey dad xagjir ah\nRomson: waa aqbalayaa haddii lay beddelo\nÅsa Romson oo jagadii wasiirnimada deegaanka dalkaan iska casishey


50 Tilmaamood Oo La Isku Raacay In Ay Haweenku Ragga Ku Doortaan, Gabadh Kastaana Jeceshahay (Q:3aad) | Gaaloos.com\nHome » galmada » 50 Tilmaamood Oo La Isku Raacay In Ay Haweenku Ragga Ku Doortaan, Gabadh Kastaana Jeceshahay (Q:3aad)\n50 Tilmaamood Oo La Isku Raacay In Ay Haweenku Ragga Ku Doortaan, Gabadh Kastaana Jeceshahay (Q:3aad)\n11. Dhoollacaddaynta Soo Jiidashada Leh: Dhoollacaddayntu waa aalad xooggan oo xab sixir ah loogu soo jiito dadka kula nool. Dhoollacadaynta soo jiidasahda leh ee ninku waxa ay gilgishaa qalbiyada haweenka waana arrin saamayn weyn leh. Guud ahaan qof kasta oo ku caan baxay dhoollacaddayntu waxa uu qalbiyada dadka uga dhaw yahay qof kasta oo kale. Haweenku waxa ay jecel yihiin ragga dhoollacaddeeya ee bashaashka ah waxaanay neceb yihiin ragga waji macbuuska ah ee xidhixdhan.\n12. Ninka Shaqada Awoodda Saara: Raggu waxa ay isku dhaafaan hadba inta ay ka shaqaystaan ee ay awoodda si weyn u saaraan xoogsiga. Haweenku waxa ay jecel yihiin ragga awoodda saara shaqadooda ee ka soo dhalaala. Waxa ay neceb yihiin ragga shaqooyinkooda ku ciyaara ee aan ku wanaagsanayn in ay qabtaan shaqo tayo leh oo wakhti la galiyo. Waxa ay neceb yihiin ragga wahsiga badan.\n13. Ragga Qalambaawiga Ah Ee Heesaha Ku Wanaagsan: Waligaa ma is waydiisay dareenka weyn ee dumarku u hayaan Fannaaniinta ama ragga ku wanaagsan ciyaaraha ha noqoto kuwa dhaqanka ama kuwan casriga ah ee wakhtigane. Ragga Heesaha iyo guud ahaan suugaanta ku waanaagsani waxa ay yihiin kuwo dega qalbiyada haweenka. Waana dareen ay ka siman yihiin haween-weynaha adduunku. Fanaaniintu waxa ay kaalinta koowaad kaga jiraan dookha haweenka.\n14. Ragga Dhiibsan Ee Xarragada Badan: Xarragadu rag iyo dumarba waa astaan soo jiidasho waxaanu labbiska qurxuun iyo jidhka la carfiyey saamayn weyn ku leeyahay dareenka soo jiidasho ee lammaanayaasha. Haweenku waxa ay jecel yihiin ragga xarragada badan ee joogga qurxoon leh. Haweenku waxa ay qalbiga ka jecel yihiin ayay sidoo kalena ka jecel yihiin indhaha iyo dareenka. Ragga qaab-dhismeedka wanaagsan ee labbiska qurxuuni waxa ay saamayn weyn ku leeyihiin dareenka haweenka waanay uga dhaw yihiin kuwa labbiska xun ee aan daryeel fiican siin muuqaalkooda iyo jidhkooda.\n15. Codka Deggan: Akhriste waxa laga yaabaa in aad is waydiiso muhiimadda ay leedahay in ninku yeesho cod deggan oo aan qofka dhibin, balse astaantani waxa ay ka mid tahay astaamo la ogaaday in ay haweenku jecel yihiin in ay raggooda ku arkaan. Raggu marka laga hadlayo dhinaca hadalka waxa ay u qaybsamaan laba qolo. Kuwo qaylo badan oo hadal dhadheer iyo kuwo codkoodu degan yahay oo ay dheguhu xammili karaan in ay dhagaystaan. Deganaanshaha codku waxa la ogaaday in uu saamayn ku leeyahay dabciga ninka.\nHaweenaydu waxa ay jeceshahay ninka codkiisu ka hooseeyo keeda.\nTitle: 50 Tilmaamood Oo La Isku Raacay In Ay Haweenku Ragga Ku Doortaan, Gabadh Kastaana Jeceshahay (Q:3aad)